
ACTA SEDIS 


COMMENTARIUM OFFICIALE 


ACTA PII PP. X 


MOTU PROPRIO 


DE CONCESSIONIBUS INDULGENTIARUM 
A SUPREMA S. CONGREGATIONE S. OFFICII RECOGNOSCENDIS. 


Cum per Apostolicas Nostras Litteras de Romana Curia 
quae incipiunt « Sapienti Consilio », 11 Kal. Jul. an. mpccccviit 
datas, wniversam rem de indulgentiis, ideoque et curam circa 
rectam et prudentem earum moderationem et onus invigilandi 
super earumdem publicatione et impressione, wni Supremae 
Sacrae Congregationi Sancti Officii devolutam voluerimus; ad 
praecavendas dubitationes quascumque quae ex concessioni- 
bus hac in materia aliter quam per praefatam Sacram Congre- 
gationem forte obtentis facile oriri possent, utque omnibus 
plane constet de earumdem authenticitate et efficacia, Suprema 
Nostra Auctoritate, motu proprio atque ex certa scientia, decla- 
ramus ac decernimus: 

1.° Indulgentias quascumque, sive generales sive parti- 
culares, quae non respiciant ipsas personas petentium tantum, 
a supradicta Suprema Sacra Congregatione Sancti Officii esse 
recognoscendas; 

2.° Idem dicendum de facultatibus concessis quibusvis 
sacerdotibus cuiuscumque gradus et dignitatis benedicendi pia 
obiecta eisque adnectendi indulgentias et privilegia pro quo- 
cumque vel quibuscumque christifidelibus; 

3.° Concessiones indulgentiarum et facultatum, de qui- 
bus supra, vim habere tantum postquam Sacra Congregatio 
Sancti Officii illas authentice recognoverit; 

4.° Quoad praeteritas, demum, concessiones, eas effica- 
ciam tantum habituras, si intra sex menses ab huius Nostri 
Decreti publicatione eidem Sacrae Congregationi exhibitae ab 
eaque recognitae fuerint; 

5.° Idcirco impetrantes posthac huiusmodi concessiones 
teneri, sub poena nullitatis gratiae obtentae, exemplar earum- 
dem dictae Supremae Sacrae Sancti Officii Congregationi exhi- 
bere, ut rite recognosci ac ratae haberi possint. 

Haec edicimus, declaramus, sancimus, contrariis quibus- 
cumque, etiam speciali et individua mentione ac derogatione 
dignis, non obstantibus. 

Praesentibus perpetuis futuris temporibus valituris. 

Datum Romae, apud §S. Petrum sub annulo Piscatoris, 
die vu Aprilis mcmx, Pontificatus Nostri anno septimo. 


PIUS PP. X. 


LITTERAE APOSTOLICAE 


CONCEDITUR INDULGENTIA PARTIALIS PERPETUA PRO INSULARUM PHILIPPINA- 
RUM FIDELIBUS RECITANTIBUS ORATIONEM IN HONOREM B. M. VIRGINIS 
IMMACULATAE. 


PIUS PP. X. 


Ad perpetuam rei memoriam. — Quae ad fidei pietatique praeser- 
tim in longinquis regionibus satius consulendum pertinent, quaeque No- 
bis sacri Antistites proponunt, utpote qui dominici sui cuique commissi 
gregis necessitates exploratas habeant, eisque summa ope prospiciant, 
Nos, pro altissimo officio Nostro libenti quidem animo concedimus atque 
impertimus. Cum vero Venerabiles Fratres Apostolicus Delegatus in Insu- 
lis Philippinis extraordinarius, Archiepiscopus de Manila et Episcopi Insu- 
larum Philippinarum, in prima Synodo provinciali Manilana congregati, 
enixe a Nobis petierint, ut indulgentiam septem annorum largiri digna- 
remur fidelibus universis earumdem Insularum Philippinarum vel in his 
commorantibus, qui infrascriptam orationem in honorem SS. Trinitatis, 
divini Iesu Cordis, Deiparae Virginis Immaculatae et S. Ioseph devote 
recitaverint, Nos vi precationum maxime freti, piis loculentisque huius- 
modi votis, quantum in Domino possumus, censuimus obsecundandum. 

Quare omnibus ac singulis utriusque sexus Chiristifidelibus Insularum 
Philippinarum, vel in Insulis Philippinis commorantibus, si corde sal- 
tem contrito, quae sequuntur preces, quocumque idiomate ad verbum 
pronunciaverint, septem annos de numero poenalium in forma Ecclesiae 
consueta relaxamus. Quas poenitentiarum relaxationes etiam animabus 
Christifidelium, quae Deo in caritate coniunctae ab hac luce migrave- 
rint, per modum suffragii applicari posse indulgemus. Preces hae sunt: 


« Gratiarum actio et petitio pro fidelibus et populis Insularum Phi- 
« lippinarum. Gloria Patri, gloria Filio, gloria Spiritui Sancto in saecula sae- 
« culorum. Amen. Te Deum Patrem ingenitum, te Filium unigenitum, te 
« Spiritum Sanctum Paraclitum, sanctam et individuam Trinitatem, toto 
« corde confitemur, laudamus atque benedicimus: Tibi gloria in saecula: 
« Tibi gratias in aeternum: confirma hoc Deus quod operatus est in No- 
« bis; salva nos et populos nostros. Sit laus divino Cordi, per quod No- 
« bis porta salus. [psi gloria et honor in saecula. Cor lesu sacratissimum, 
« o Cor, voluptas caelitum, Cor fida spes mortalium, Tui sumus, Tui esse 
« volumus, salva nos et populos nostros: reconde nos in dulcissimo habi- 
« taculo caritatis tuae. Suavis enim es, Domine, et in aeternum miseri- 
« cordia tua. Parce igitur, o Cor Iesu suavissimum, parce civitati nostrae, 
quae in fide Ecclesiae tuae enutrita, verae fidei thesaurum, Te auctore, 
« mirabiliter servavit, et contra omnis generis insidias custodivit. Suscipe 
« ergo, o Cor Iesu sacratissimum, gratiarum actiones Cleri et populi Insu- 
« larum Philippinarum, quae in abundantia beneficiorum tuorum salvae 
factae sunt. O Beatissima Virgo Maria, ab originali labe praeservata, 
peramantissima Insularum Philippinarum Patrona potentissima, sit Tibi 
etiam laus perennis, veneratio sempiterna et gratiarum actio in Christo 
« Jesu. O Immaculata Mater nostra, o benignissima Mater nostra, o dul- 
« cissima et augustissima Regina nostra, misericordias tuas grato animo 
« decantamus, sub tuum praesidium confugimus. O Domina, quae rapis 
« corda hominum dulcore, Tu rapuisti cor nostrum, Tu rapuisti corda 
« populorum nostrorum, Tu primitias fidei nostrae, benignissimo patro- 
« cinio tuo in tot pietatis tuae monumentis per universas regiones nostras 


a 


a 


a 


a 


« obfirmasti, amplificasti et confirmasti. O Domina, o Mater nostra, quae 
« serpentis caput virgineo pede contrivisti, libera populos nostros a vene- 
«natis impiorum et haereticorum iaculis. Tu quae Nutrix fuisti atque 
Educatrix populorum nostrorum in fide dilectissimi Filii tui, Tutrix 
« etiam, Vindex et Propugnaculum esto. Tui sumus, Tui esse volumus, 


a 


monstra te esse Matrem et Patronam nostram, custodi nos, salva nos 


« 


« potentissimis precibus tuis. loseph sanctissime, Deiparae Sponse castis- 

« sime, qui Insulis Philippinis Protector semper extitisti dilectissimus, 
« Tibi laus et veneratio in Christo Iesu. Virginum Custos, quem laeta cele- 
« brant agmina coelitum, quem cuncti resonant Christiadum chori, inter- 
« cede pro nobis, suscipe corda nostra, dulcissimo Cordi Sponsae tuae 
« Immaculatae perpetua donatione dicanda, donanda, tradenda. Amen ». 


In contrarium non obstantibus quibuscumque. Praesentibus perpe- 
tuo valituris. Volumus autem ut praesentium litterarum transumptis, seu 
exemplis etiam impressis, manu alicuius notarii publici subscriptis, et 
sigillo personae in ecclesiastica dignitate constitutae munitis, eadem 
prorsus fides adhibeatur, quae adhiberetur ipsis praesentibus si forent 
exhibitae vel ostensae. 

Datum Romae apud S. Petrum, die rv Martii mcmx, Pontificatus 


Nostri anno septimo. 
R. Carp. MERRY DEL VAL, 


L. + S. a Secretis Status. 


EPISTOLA 


AD R. P. D. IOACHIMUM CANTAGALLI, FAVENTINORUM EPISCOPUM, QUINTUM ET 
VICESIMUM ANNUM AB ADEPTA FAVENTINA SEDE PERAGENTEM, GRATULA- 


TIONIS ERGO. 

Venerabilis frater, salutem et apostolicam benedictionem. — Novi- 
mus te Sacerdotem pium iisdemque perpolitum litteris quae te a pue 
ritia maxime delectarunt, et iure optimo probavimus ; novimus Episco- 
pum dominici gregis amantissimum et hunc prudentia regiminis et 
auctoritate virtutum naviter diligenterque pascentem, teque dileximus 
et tulimus in oculis; novimus autem nuper te, exacto sexagesimo Sacer- 
dotii natali, aetate gravem, graviorem meritis, peragentem annum quintum 
et vicesimum ab adepta Faventina Sede, perfunctum iam laudabiliter 
Calliensi et Pergulano Pontificatu, et magnopere laetamur atque ex 
animo gratulantes fausta quaeque ab Omnipotente Deo, bonorum omnium 
largitore, tibi enixe adprecamur. Ne quid vero desit Nostrae in te pietati, 
officiis hisce Apostolicam libenter addimus Benedictionem, qua cum tibi, 
Venerabilis Frater, tum universae tuae ditionis Clero populoque coele- 
stium gratiarum opes suppliciter contendimus. 

Datum Romae apud S. Petrum,, die xv Martii memx, Pontificatus 


Nostri anno septimo. 


PIUS PP. X. 

S. CONGREGATIO CONSISTORIALIS 


I. 


DE COMPETENTIA CONCEDENDI FACULTATEM CELEBRANDI TRES MISSAS 
NATIVITATIS DOMINI IN SACELLIS PUBLICIS ET ECCLESIIS. 


Proposito dubio « utrum post Constit. Sapienti Consilio spectet ad 
S. Congr. de disciplina Sacramentorum concedere facultatem legendi 
tres Missas Nativitatis Domini, noctu, in sacellis publicis et Ecclesiis, 
quae ad hoc privilegio apostolico indigent, cum distributione SSmae 
Eucharistiae ; an potius hoc tribuendum sit Sacrorum Rituum Congre- 
gationi » Emi Patres sacrae Congregationi Consistoriali praepositi, re 
mature considerata, respondendum censuerunt: « Affirmative ad primam 
partem, negative ad secundam ». 

In audientia autem infrascripto Card. Secretario die 11 martii 1910 
concessa, SSmus D. N. resolutionem ratam habuit et confirmavit. 

Die 14 Martii 1910. 


C. Carp. De Lat, Secret. 
L. 4 S. 


Scipio Tecchi, Adsessor. 


If. 


DE COMPETENTIA CONCEDENDI FACULTATEM ACQUIRENDI BONA ORDINIBUS 
AUT CONGREGATIONIBUS RELIGIOSIS USURPATA. 


Sacra Congregatio Concilii, cum ipsi oblatae essent preces a Vicario 
Capitulari cuiusdam dioecesis circa emptionem aedificii Ordinis Regu- 
laris, cui a gubernio civili iamdudum ablatum fuerat, huic Sacrae Con- 
gregationi Consistoriali proposuit dubium « utrum, post Constitutionem 
Sapienti Consilio, spectet ad S. C. Concilii, vel potius ad S. C. de disci- 
plina Religiosorum, facultas permittendi christifidelibus, ut bona acqui- 
rant Ordinibus aut Congregationibus religiosis usurpata ». 

Re autem mature perpensa et praehabito consultorum voto, Emi Pa- 
tres respondendum censuerunt: « spectare ad Sacram Congregationem 
« Concilii ». 

In audientia autem die 11 martii 1910 infrascripto Cardinalis Secre- 
tario concessa, SSimus D. N. resolutionem probavit. 
Die 14 Martii 1910. 


C. Carp. Dre Lat, Secret. 
L. S. 


Scipio Tecchi, Adsessor. 


Ill. 
ROMANA 


CIRCA SOCIETATEM MISSIONARIORUM AFRICAE. 


Quaesitum nuper est a Superiore Societatis Missionariorum Africae, 
vulgo « Péres Blanes » nuncupatorum, utrum haec Societas etiam post 
Constit. Sapienti Consilio subiecta maneat S. Congregationi de Propa- 
paganda Fide. 

Et S. Congr. Consistorialis, re mature perpensa, respondendum 
censuit: Affirmative, iuxta resolutionem huius S. Congreg. in Romana, 
diei 9 Decembris 1909, relate ad quasdam alias Missionariorum socie- 
tates. 


Die 15 Martii 1910. 
Carolus Perosi, Substitutus. 


IV. 
NOMINATIONES EPISCOPORUM: 


Decreto S. Congr. Consistorialis nominati sunt: 

21 martii 1910. — R. P. losephus Gregorius Castro, Ordinis Fra- 
trum Minorum, Praeses residentiae Ayacuquensis ad Ecclesiam cathe- 
dralem Cuschensem (Cuzsco) in Peruviana republica. 

21 martii 1910. -- R. D. Franciscus de Paula Grozo, parochus 
S. Catharinae in civitate Cajamarca, ad Ecclesiam cathedralem de Caja- 
marea in Peruviana republica. 

21 martii 1910. — R. D. Carolus Garcia Irigoyen, canonicus metro- 
politanae ecelesiae Limanae, ad cathedralem Ecclesiam de Truxillo 
(Trujillo) in republica Peruviana. 

28 martii 1910. — R. P. Tiburtius Hajdu, O. S. B., confirmatus est 
Archiabbas S. Martini in sacro monte Pannoniae (S. Martino di Monte 
Pannonia). 

1 aprilis 1910. — Rmus D. Petrus La Fontaine, episcopus Cassa- 
nensis (Cassano all’ lonio), ad Ecclesiam titulare:n episcopalem Chary- 
stiensem (Caristo). 


S. CONGREGATIO DE RELIGIOSIS 


I. 


EX AUDIENTIA SSMI 
diei 5 Aprilis 1910. 


DECLARATIONES CIRCA DECRETUM “ ECCLESIA CHRISTI”, EDITUM DIE 7 SEPTEM- 
BRIS 1909 “ DE QUIBUSDAM POSTULANTIBUS IN RELIGIOSAS FAMILIAS NON 
ADMITTENDIS ”. 


Cirea Decretum Ecclesia Christi d.d. 7 Septembris 1909 De qui- 
busdam Postulantibus in Religiosas Familias non admittendis, ab hac 
Sacra Congregatione Negotiis Religiosorum Sodalium praeposita, sequen- 
tium dubiorum solutio expetita fuit: 

I. An postulantes ad Novitiatum admissi ante publicationem decreti 
et in ipso comprehensi, valide ad professionem admitti queant. absque 
venia Apostolicae Sedis. 

II. An ii, qui in aliqua Familia Religiosa primam tantum professio- 
nem emiserant ante publicationem decreti, valide admitti possint ad alte- 
ram professionem, scilicet solemnem in Ordinibus Regularibus, et per- 
petuam in ceteris Institutis, si in decreto comprehensi fuerint. 

III. An valide et licite ad Novitiatum admitti possint postulantes, 
qui a Seminariis vel a Collegiis sive ecclesiasticis sive religiosis, vel a 
Novitiatu dimissi quidem non fuerunt formaliter, sed aequivalenter, id 
est, quos Superiores induxerunt vel hortati sunt, ut sponte discederent 
ne dimitterentur. 

IV. An recipi valeant ii, qui professionem votorum temporaneorum 
in aliqua Congregatione emiserunt, sed, peracto tempore, eamdem sponte 
non renovarunt. 

Sanctissimus autem Dominus Noster Pius Papa X respondendum 
mandavit : 

Ad I. Negative: 

Ad II. Affirmative; sed Superiores sub gravi obligatione tenentur : 
a) opportunas, secretas iuratasque informationes exquirere Superiorum 
Seminarii, vel Collegii, vel Instituti religiosi a quo, circa veras causas 
exitus alumnorum, de quibus agitur; 6) moraliter aliunde certos fieri et 
de bonis eorum religiosis moribus, et de solidae vocationis argumentis, et, 
si agatur de clericis candidatis, etiam de idoneitate litteraria. Et Supe- 
riores @ quo, graviter onerata eorum conscientia, tenentur sincere et sub 
iuramento secretas huiusmodi informationes a Superioribus ad quos 
exquisitas transmittere. 

Ad III. Valide quidem per se, sed omnino illicite. Et ad fraudes 
vel abusus e medio tollendos in re tanti momenti, Superiores nullum ex 
huiusmodi candidatis admittant, antequam per accuratas et secretas 
informationes a Moderatoribus Seminariorum, vel Collegiorum ecclesia- 
sticorum sive religiosorum, vel religiosi Instituti, in quo novitii fuerunt, 
sub fide iuramenti habitas, certi omnino fuerint, candidatos, de quibus 
agitur, neque formaliter dimissos fuisse, neque aequivalenter. Quod si 
de candidatis clericis agatur, pariter constare debet de eorum idoneitate 
litteraria. 

Ad IV. Affirmative, praehabitis tamen iuratis informationibus, ut 
supra, in responsione ad II et III. 

Contrariis quibuscumque, etiam speciali mentione dignis, non obstan- 
tibus. 

Fr. J. C. Carp. Vives, Praefectus. 


L. 48 S. 
D. L. Janssens, O. S. B., Secretarius. 


Il. 
EX AUDIENTIA SSMI 
diet 5 Aprilis 1910. 
DECLARATIO ET EXTENSIO DECRETI “ QUUM MINORIS” 
pig 15 1909 


Quum in aliquibus Congregationibus et Institutis Religiosis non 
habeatur professio votorum perpetuorum, sed tantum vel temporalium, 
vel etiam merum iuramentum perseverantiae, aut peculiares quaedam 
promissiones, quibus alumni, peracta probatione, Instituto vel Congre- 

vationi ligantur; et quum decretum Sacrae Congregationis de Religiosis 
d.d. 15 Iunii 1909, quo nonnullae praescribuntur clausulae, Rescriptis 
saecularizationis perpetuae vel temporaneae ac dispensationis votorum 
inserendae, expresse respiciat sacerdotes et clericos, in sacris consti- 
tutos, qui professionem votorum perpetuorum emiserunt; hinc dubium 
exortum est, utrum eisdem clausulis servandis teneantur sacerdotes et 
clerici in sacris constituti, qui non quidem professionem votorum perpe- 
tuorum, sed vel temporalium tantum, vel iuramentum perseverantiae, 
vel peculiares quasdam promissiones, ad normam suarum Constitutio- 
num, ediderant et ab eisdem dispensationem obtineant. 

Sanctissimus autem Dominus Noster Pius Papa X respondendum 
mandavit : 

Affirmative, si Religiosi votis temporaneis, vel iuramento perseve- 
rantiae vel supradictis promissionibus per sex integros annos ligati fue- 
rint. 

Contrariis quibuscumque non obstantibus. 


Fr. J. C. Carp. Vives, Praefectus. 


L. S. 
D. L. Janssens O. S. B., Secretarius. 


S. CONGREGATIO DE PROPAGANDA FIDE 


NOMINATIONES EPISCOPORUM. 


Brevi Apostolico nominati sunt: 

8 lanuarii 1910. — Rmus P. Bernardinus Slaku, Ordinis Fratrum 
Minorum, Episcopus tit. Tiberien. et Coadiutor cum futura successione 
Rmi D. Episcopi Pulatensis (Pulati) in Albania. 

15 Februarii 1910. — Rmus P. Eugenius Massi, Ordinis Fratrum 
Minorum, Episcopus tit. loppensis et Vicarius Apostolicus de Scian-si 
Sept. in Sinis. 

CONGREGATIO RITUUM 


I. 


ORDINIS FRATRUM MINORUM 
SEU 


CUSTODIAE TERRAE SANCTAE 


SANCTUARIO GETHSEMANI IN TERRA SANCTA CONCEDITUR MISSA VOTIVA 
DE ASSUMPTIONE BEATAE MARIAE VIRGINIS. 


Frater Robertus Razzodli, Ordinis Fratrum Minorum Sacerdos et 
Sanctorum Palaestinae Locorum Custos, Sanctissimo Domino Nostro 
Pio Papae X humillime exposuit quod a Summo Pontifice Pio Papa IX 
per decretum Sacr. Rit. Congregationis sub die 31 Augusti 1865, in una 
Ordinis Minorum Sancti Francisci, inter Missas votivas in Sanctuariis 
sic vocatis maioris ordinis seu classis, reperitur indulta: IX. Super Seputl- 
chrum Beatae Mariae Virginis in Valle Iosaphat ; Missa votiva de Assum- 
ptione Beatae Mariae Virginis. Tunc utique temporis spes effulserat, 
nondum penitus amissa, ne in praesenti quidem tempore, ut hoc cele- 
berrimum atque Sanctissimum Deiparae Monumentum, saeculo XVIII 
a schismaticis in Catholicorum iniuriam violenter ereptum, vel uti exclu- 
sivam vel uti saltem cum acatholicis communem proprietatem, iidem 
Catholicae Ecclesiae filii possent Divinis Officiis ac praesertim Missae 
celebratione iterum frequentare. Attamen, quamvis a mane ad vesperam 
liberum omnino sit omnibus ac singulis fidelibus Christi ipsum Beatae 
Mariae Virginis Sepulchrum invisere, ibique Indulgentiam Plenariam 
toties quoties acquirere a Sede Apostolica concessam atque eidem Sacro 
Loco firmatam, Sacerdotes illic nequeunt ac praesertim peregrini, prouti 
avidius usque ad explendam suam devotionem alioquin optarent, Missam 
ulla hucusque ratione celebrare. Itaque, ut ingeminatis Sacerdotum 
piorumque fidelium votis fiat satis, idem humilis Orator, enixe postulat, 
ut Missa votiva de Assumptione Beatae Mariae Virginis, concessa per 
decretum die 31 Augusti anno 1865 editum, et prouti ea legitur in 
Missali votivo in Terrae Sanctae locis adhibito atque anno 1828 Hieroso- 
lymis edito, ab omnibus ac singulis Sacerdotibus dici valeat in continenti 
Sanctuario Gethsemani seu Cappella publica, quae parvo lapideo spatio 
disiungitur a Sepulchro ipso Beatae Mariae Virginis in eodem Gethse- 

mani fundo, usquedum Sanctuarium istud ex acatholicorum utcumque 
manibus redimatur. Sanctitas porro Sua his precibus Rmi Procuratoris 
Generalis Ordinis Fratrum Minorum commendationis officio communitis 
et ab infrascripto Cardinali Sacrae Rituum Congregationi Praefecto 
relatis, attentis expositis peculiaribus circumstantiis, iisque perduran- 
tibus, expetitam Missam votivam de Assumptione Beatae Mariae Vir- 
ginis ab omnibus et singulis Sacerdotibus celebrari in enunciata Cap- 
pella publica seu Sanctuario Gethsemani benigne concessit cum iisdem 
privilegiis, quae Sanctuario Sepulchri Beatae Mariae Virginis iuxta suum 
gradum atque ordinem competerent; servatis Rubricis ceterisque ser- 
vandis. Contrariis non obstantibus quibuscunque. 
Die 9 Martii 1910. 


Fr. S. Carp. MARTINELLI, Praefectus. 


L. S. 
Philippus Can. Di Fava, Substitutus. 


II. 
ASTURICEN. (Astorga). 


DUBIA CIRCA QUASDAM CONSUETUDINES 
IN ECCLESIA CATHEDRALI ASTURICENSI VIGENTES. 


R. D. Antonius Fernandez Nistal, hodiernus Caeremoniarum Magi- 
ster Ecclesiae Cathedralis Asturicensis, de sui Rihi Di Episcopi mandato, 
Sacrae Rituum Congregationi humillime quae sequuntur proposuit dubia: 
nimirum : 

I. A priscis iam inde temporibus viget in Ecclesia Cathedrali Astu- 
ricensi consuetudo solemniter benedicendi Fontem Baptismalem in Sab- 
bato Sancto et in Vigilia Pentecostes; sed cum nulla sit in ea Parochia 
nec Parochus proprium habens territorium, absoluta Fontis benedictione, 
effunditur aqua in piscinam. 

II. In Dominicis aliisque Festis solemnioribus Ceroferarii, dum 
canitur Evangelium a Diacono, non se sistunt a lateribus Subdiaconi, 
sed a lateribus Clerici, qui in cornu Epistolae et versus ipsum Subdia- 
conum sustinet Crucem Processionalem. 

III. Ex immemorabili consuetudine Canonicus hebdomadarius manet 
omnibus diebus ad Vesperas, Festis solemnioribus exceptis, in habitu cho- 
rali usque ad Canticum Magnificat, quo inchoato, medius inter duos 
Beneficiatos discedit in Sacrarium et, assumpto ibi Pluviali, revertitur 

in chorum, cantat Orationem vel Orationes Officii, et, quin dimittat Plu- 
viale, facit Officium ad Completorium usque ad primum versum primi 
Psalmi, quo incoepto, iterum discedit in Sacrarium et, deposito Pluviali, 
revertitur in chorum, ut absolvat Completorium. 

Quaeritur: An praedictae consuetudines sint continuandae, vel sal- 
tem tolerendae ? 

Et Sacra Rituum Congregatio, exquisito Commissionis Liturgicae 
suffragio, omnibus sedulo perpensis, rescribendum censuit : 

Ad I. II. et III. prouti exponitur, negative. 

Atque ita rescripsit, die 16 Martii 1910. 


Fr. S. Carp. Praefectus. 


L. S. 
Philippus Can. di Fava, Substitutus. 


MELITEN. (Malta). 
DE QUIBUSDAM IN ORDINE PRAEDICATORUM CONSUETUDINIBUS. 


R. D. Emmanuel Vassallo, Magister Caeremoniarum Dioeceseos Me- 
litensis, de consensu Rmi sui Ordinarii, Sacrorum Rituum Congregationi 
haec quae sequuntur dubia exposuit; scilicet : 

I. An Fratres Ordinis Praedicatorum teneantur genuflectere coram 
Episcopo dioecesano, dum in eorum Ecclesiis assistit ad sacras fun- 
ctiones ? 

II. An decretum S. R. C. n. 3874 Meliten. 30 Novembris 1895, vi 
cuius iidem Fratres Ordinis Praedicatorum possunt in processionibus 
Crucifixi imaginem ad se conversam tenere, habeat locum etiam in pro- 
cessionibus in quibus intervenit Episcopus dioecesanus ? 

IIl. An liceat Praelatis Regularibus privilegium habentibus, uti 
palmatoria, quando celebrant coram Episcopo dioecesano ? 

IV. An cui tenentur ad processiones Litaniarum S. Marci videli- 
cet et Rogationum, possint, processione peracta, relinquere Ecclesiam ; 
vel debeant expectare donec celebrans preces post Litanias dicendas 
concludat ? 

Et Sacra eadem Congregatio, audita informatione Rmi P. Procu- 
ratoris Generalis Ordinis Praedicatorum, et exquisito Commissionis Li- 
turgicae suffragio, omnibus accurato examine perpensis, quaestionibus 
propositis ita respondendum censuit: 


bee 

Ad I. Quum in ritu Ordinis Praedicatorum ministri et clerus infe- 
rior non genuflectant ad Crucem, sed caput profunde inclinent, neque 
ad Episcopum dioecesanum in casu genuflectere debent. 

Ad II. Affirmative. 

Ad III. Affirmative, dummodo tamen Episcopus non assistat throno. 

Ad IV. Negative ad primam partem; affirmative ad secundam, et 
consuetudinem contrariam esse eliminandam. 

Atque ita rescripsit, die 9 Aprilis 1910. 


Fr. S. Carp. MarTINnELLI, S. 2. C. Praefectus. 


L. S. 
Ph. Can. di Fava, Substitutus. 


SACRA ROMANA ROTA 


GAUDISIEN. (Gozo). 
UNIONIS ET ADMINISTRATIONIS. 


Pio PP. X feliciter regnante, Pontificatus Dominationis suae anno 
septimo, die 10 Ianuarii 1910, RR. PP. DD. Gulielmus Sebastianelli, Sera- 
phinus Many et Franciscus Heiner, Ponens, Auditores de turno, in causa 
Gaudisiensi - Unionis et Administrationis - inter Capitulum Ecclesiae Ca- 
thedralis Gaudisiensis, repraesentatum per legitimum procuratorem N. Fer- 
rata advocatum, et Clerum ac Archipresbyterum Ven. Ecclesiae S. Georgii, 
repraesentatum per legitimum procuratorem F. Solieri advocatum, sequen- 
tem tulerunt sententiam. 


Anno 1688, die 27 Aprilis, per decretum Episcopi Melevitani Cocco- 
Palmerii, a parochiali Ecclesia collegiata sub titulo B. M. V. sideribus 
receptae in insula Gaudisiensi (Gozo) sita, et serius in Ecclesiam cathe- 
dralem erecta, quatuor regiones cum Ecclesiis filialibus propter earum 
distantiam dismembratae et in proprias parochias erectae fuerunt. 

Ut autem hoc damnum dismembratione praefatae Ecclesiae allatum 
repararetur, eidem per dictum decretum Episcopi Melevitani unita est 
contigua Ecclesia parochialis S. Georgii. En verba decreti ad rem spe- 
ctantia: « Et ne per huiusmodi dismembrationem sive verius disiun- 

« ctionem, separationem et divisionem..... ipsa Matrix Ecclesia collegiata 
« eiusque Archipresbyteratus detrimentum aliquod patiatur..... loco ipsa- 
«rum quatuor regionum, sive contradarum in parochias sic noviter 
« erectarum postquam praefata Ecclesia parochialis S. Georgii per ces- 
«sum, sive decessum actualis eius parochi, vel aliter quomodocumque 
et qualitercumque vacaverit, et nune pro tune eamdem Parochialem 
« S. Georgii, Parochialitatis statu tamen prout in praesentiarum reperitur 
« firmo semper remanente, eoque minime suppresso, nec immutato, unico 
« contextu eidem Archipresbyteratui Matris Ecclesiae unimus, sive verius 
« subrogamus, ac subiicimus curae, gubernio, rectoratui, regimini ho- 
« dierni Reverendi Archipresbyteri, eiusque successorum in perpetuum 
« et cunctis futuris temporibus cum omnibus eius Parochianis, attinen- 
« tiis, proventibus, altarium Ecclesiae praedictae festivitatibus, juribus 
« sepulturarum aliisque emolumentis universis, et singulis ad eamdem 
« Eeclesiam Parochialem S. Georgii spectantibus, exceptis..... et pro unita, 
« seu verius subrogata, et subiecta in perpetuum esse volumus et man- 
« damus, ad instar Parochialis Ecclesiae S. Pauli A. extra moenia Civi- 
« tatis Notabilis insulae Melitae curae, gubernio, rectoratui, et regimini 
«admodum Reverendi Archipresbyteri nostrae Cathedralis Ecclesiae 
« subiectae..... ». 

Haec unio per beneplacitum Apostolicum ex Rescripto S. C. C. sub 
die 26 Maii 1689 confirmata est. 

Cum anno 1864 Pius [X per bullam « Singulari amore » insulam 
Gaudisiensem in novam dioecesim erexerit, dicta Ecclesia collegiata in 
cathedralem evecta est, sed quoad factam unionem Ecclesiae S. Georgii 
in eadem nihil novi constitutum fuit, ita ut prior status permanserit 
usque ad annum 1895, quo Clerus Ecclesiae S. Georgii tractare coepit 
cum Abbate Generali Capituli regularis Lateranensis, ut in praefata 
Ecclesia institueretur Collegium honorarium canonicorum Lateranen- 
sium et Ecclesia ipsa ad dignitatem Ecclesiae collegiatae elevaretur. 
Quamvis autem Abbas Generalis precibus cleri - servatis servandis - 
annuisset et etiam Episcopus Gaudisiensis consensum praebuisset, Capi- 
tulum cathedrale acriter sese opposuit postulatis cleri S. Georgii, conten- 
dens, fieri non posse, propositam institutionem sine consensu ipsius 


Capituli. 

Re delata ad Curiam episcopalem, Episcopus, postquam tota causa 
a duobus suis delegatis discussa fuit, protestationes omnes Capituli non 
solum reiecit, sed et per decretum die 13 Novembris 1901 erectioni Col- 
legii canonicorum in Ecclesia parochiali S. Georgii nihil obstare decla- 
ravit. Verba Decreti sunt haec: « Attentis relatis declaramus_ nihil 

« obstare, quin Collegium honorarium canonicorum Lateranensium eri- 
« gatur in Ecclesia parochiali Divi Georgii M. huius civitatis Victoriae. 
« Ideoque consensum Nostrum praebemus, ut perficiatur erectio de qua 
« in precibus ». 

Huic rescripto Episcopi Capitulum se opposuit et detulit totam 
causam ad S. Congregationem Concilii, excipiens quod unio Ecclesiae 
S. Georgii cum Ecclesia cathedrali minus principaliter facta fuisset et 
proinde necessarius esset consensus Capituli cathedralis pro erectione 
Ecclesiae S. Georgii ad Ecclesiam collegiatam, dum e contra clerus Eccle- 
siae S. Georgii per multa argumenta contendit, unionem duarum Eccle- 
siarum esse aeque principalem. 

Quare per procuratores ambarum partium sequentia dubia apud 
S. Congregationem Concilii proposita sunt: 

1. An constet de unione aeque principali vel minus principali inter 
Ecelesiam parochialem S. Georgii et Ecclesiam parochialem et cathe- 
dralem Gaudisiensem in casu ? 

2. An Decretum Episcopi Gaudisiensis die 13 Novembris 1901 susti- 
neatur in casu ? 

S. Congregatio sub die 29 Iulii 1905 unicum dedit responsum ad duas 
quaestiones seu rescripsit: « Attentis omnibus, locum non esse erectioni 
« Capituli regularis Lateranensis ad honorem in Ecclesia S. Georgii ». 

Sed huic decisioni partes contendentes non acquieverunt. Clerus 
Ecclesiae S. Georgii petiit beneficium novae audientiae, ut S. Congrega- 
tio decideret, an Ecclesia S. Georgii sit unita cathedrali aeque vel minus 
principaliter. At S. Congregatio sub die 23 Augusti 1905 iterum rescripsit : 

« Non esse respondendum et partes acquiescant, idque notificetur 
« Episcopo, qui hac de re sacerdotes suos opportune ac graviter moneat, 
« ut a similibus contentionibus abstineant ». 

Non obstante hac stricta monitione prosequebantur ambae partes 
inter se disputare de natura unionis; quare S. Congregatio Concilii pre- 
cibus annuens statuit rem disceptare de novo, remisit autem causam 
sub die 19 Novembris 1908 ex mandato expresso Summi Pontificis ad 
recenter restauratam S. R. Rotam, in quo tribunali haec duo dubia con- 
cordata sunt: 


1. « An unio inter Ecclesiam cathedralem insulae Gaudisii et Eccle- 
« siam S. Georgii eiusdem civitatis sit aeque principalis vel minus princi- 
« palis seu subiectiva ? » 

2. « Cui competit ius administrationis praedictae Ecclesiae S. Georgii? » 

Quoad primum dubium RR. PP. censuerunt, constare de unione 
minus principali seu subiectiva inter Ecclesiam cathedralem insulae Gau- 

disii et Eeclesiam S. Georgii eiusdem civitatis, ita ut haee illi tamquam 
accessoria seu filialis Ecclesia subordinata sit. 
Praemittendum est, effectum unionis accessoriae non esse, uti aliqui 
incorrecte docent, exstinctionem ac suppressionem nominis et tituli Ec- 
clesiae unitae; imo et bona huiusmodi Ecclesiae in suo statu separato 
conservanda esse ita ut confundi non debeant cum bonis Ecclesiae prin- 
cipalis. Siquidem hoe conditioni vel statui Ecclesiae unitae accessoriae 
contradicit, cum notio huiusmodi Ecclesiae praesupponat obiectum sepa- 
ratae existentiae; aliter non esset unio sed plena exstinctio. An in tali 
unione duarum Ecclesiarum, Ecclesia unita qua talis uti separata existere 
maneat et parochus Ecclesiae matricis in ea omnes, uti in casu, vel 
tantum singulas functiones parochiales sive per se sive per vicarios pro 
incolis filialibus adimplere debeat, hoc Episcopus in Decreto unionis 
distincte determinabit. Quod si deficit haec ordinatio, praesumendum 
est, curam animarum in suo complexu in tali Ecclesia filiali uti antea 
exercendam esse, quia officia spiritualia unitae Ecclesiae per dictam 
unionem non minuuntur. | 
Ita et Ecclesia S. Georgii ex voluntate Episcopi Cocco-Palmerii in 
s decreto erectionis munera parochialia expresse retinebat seu « firmo 
« semper Parochialitatis statu » prout reperiebatur, quamvis « omnes eius 
« parochiani, attinentia, proventus, altarium Ecclesiae praedictae festivi- 
« tates, iura sepulturarum aliaque emolumenta universa et singula ad 
« eamdem Ecclesiam parochialem S. Georgii spectamtia Archipresbyteratui » 
unita fuerint. 

Quod autem haec unio modo subiectivo facta fuerit vel aeque prin- 
cipali, est verius quaestio historica quam iuris. positivi, et dependet in 
casibus singu_is sive a documentis fundationis sive ab observantiis vel 
consuetudinibus cuiuscumque Ecclesiae. Discutiendum est igitur in casu 
instrumentum unionis Ecclesiae S. Georgii cum Ecclesia collegiata per 
Episcopum Cocco-Palmerium confectum. Ad cognoscendam in eo naturam 
seu speciem huius unionis sunt iuxta iurisprudentiam in primis formulae, 
quibus unio facta est, inspiciendae. In casu Episcopus in unionis decreto 
parochiae S. Georgii et Ecclesiae collegiatae seu archipresbyteralis utitur 
his verbis..... « eamdem parochiam S. Georgii,.... eidem Archipresbyteratui 


« matris Ecclesiae unimus, sive verius subrogamus ac subiicimus curae..... 
«et pro unita, seu verius subrogata et subiecta in perpetuum esse volu- 
« mus et mandamus ad instar parochialis Ecclesiae S. Pauli A. extra 
« moenia Civitatis Notabilis insulae Melitae curae, gubernio, rectoratui 


i «et regimini Admodum Reverendi Archipresbyteri nostrae cathedralis 
; « Ecclesiae subiectae..... ». 

Regula prima interpretationis legum ac rescriptorum est verba acci- 
pere iuxta propriam significationem et communem iurisprudentiae usum. 
Si igitur dicatur in unionis instrumento: « Unimus Ecclesiam S. Georgit 
Archipresbyteratui », hac locutione clare exprimitur Episcopum voluisse 
parochiam S. Georgii vere subordinare Archipresbyteratui; aliter dictum 
esset: unimus Ecclesiam S. Georgii et Archipresbyteratum vel cum Ar- 
chipresbyteratu. Casus dativus satis significat unam partem subiici 
alteri. Hic sensus firmatur per verba: « sive verius..... subiicimus », quae 
locutio nihil aliud exprimere potest quam Ecclesiam S. Georgii subie- 
ctam fuisse Archipresbyteratui Ecclesiae collegiatae. Idem roboratur per 
verba: « subrogamus » vel « necnon matrici Ecclesiae eiusque Archipre- 
« sbyteratui vicinam parochialem S. Georgii unire seu verius loco quatuor 
« regionum subrogare ac subiicere excogitavimus atque deliberavimus », 
sicut etiam ex verbis: « ne Ecclesia matria collegiata eiusque Archipre- 
« sbyteratus detrimentum patiatur loco quatuor regionum dismembratarum 
« vicinam Ecclesiam S. Georgii unire, subrogare ac subiicere decrevimus ». 
Respicienda est praecipue appositio: subrogamus « loco » ipsarum qua- 
tuor regionum, quarum Ecclesiae erant vere filiales, ergo vere subiectae 
et subordinatae Ecclesiae collegiatae. Cum autem « loco » harum Eccle- 
siarum subrogatur Ecclesia S. Georgii, haec per consequens reponitur 
in eadem conditione subiectiva, in qua illae existebant. Idem apparet 
ex comparatione unionis Ecclesiae S. Pauli cum Ecclesia cathedrali in 
insula Melitensi, nam notio « ad instar » nihil] aliud exprimere potest 
quam: Ecclesiam S. Georgii unitam esse Ecclesiae collegiatae eodem 
modo quo Ecclesiam S. Pauli constat esse coniunctam cum Ecclesia 
cathedrali Melitensi. Quod autem haec unita illi fuerit unione minus 
principali seu accessoria, patet ex relatione ad limina Episcopi Cocco- 
Palmerii anno 1714: 

« Accessit Episcopus ad Ecclesiam parochialem sub titulo divi Pauli 
« Apostoli, quae est in perpetuum unita dignitati Archipresbyteratus dictae 
« Cathedralis. Haec Ecclesia non constituit parochiam ex se, bene tamen 
« semper una et eadem cum cathedrali fuit habita..... Ex quo Archipre- 
« sbyter est utriusque Ecclesiae Rector ». 

Ut definiatur an unio in casu sit minus aut aeque principalis, inspi- 
ciendae sunt etiam collationes Archipresbyteratus Ecclesiae collegiatae, 
prout S. Rota (in Melev. Benef. 11 Dec. 1690 coram Caccia) docet: « col- 
lationes attendi debent ad dignoscendam qualitatem beneficiorum ». Pro- 
fecto in omnibus bullis collationis dicti Archipresbyteratus sive a 8S. Sede 
sive ab Episcopis expeditis nunquam facta est mentio Ecclesiae S. Georgii, 
quod omni iuri obstaret, si haec Ecclesia aeque principaliter unita fuisset. 


Acta, vol. Il, n. 6. - 15-4- 910. 17 

Hoc ex doctrina eiusdem S. Rotae probatur adesse: « unionem aeque 
principalem, cum sit facta mentio utriusque ». Quia in nullo collationis 
instrumento nominatur Ecclesia S. Georgii, decidendum est de eius 
unione minus principali seu subiectiva iuxta principium iuris: « de Eec- 
clesia pedissequa non curatur, nec de ea expedit facere mentionem ». 

Porro notissimum est omnibus parochum duarum Ecclesiarum 
aeque principaliter unitarum duas missas diebus Dominicis et festivis 
de praecepto applicare pro populo utriusque parochiae sub gravi obli- 
gatum esse. In facto vero, uti ex protocollo visitationis Episcopi Rull 
anno 1760 eruitur, constat de wnins tantum missae celebratione pro 
utraque Ecclesia. Ex hae unicitate missae concludendum est de paro- 
chiae unicitate, i. e. de subiectione Ecclesiae S. Georgii quoad Ecclesiam 
collegiatam. 

Eodem modo Archipresbyteri Ecclesiae collegiatae obstricti essent 
recitare officium Titularis ac festum celebrare Dedicationis Ecclesiae 
S. Georgii sub ritu duplicis primae classis cum octava, si haec unita 
fuerit Ecclesiae collegiatae seu Archipresbyteratui aeque principaliter. 
At neque unum neyue alterum revera factum est. De dicta obligatione 
non est dubitandum. Ita seribit A. Carpo in suo Kalendario perpetuo 
(c. 2, n. 18): « Si quis Episcopus existat vel parochus duarum Ecclesia- 
«rum cathedralinm vel Parochialium unitarum, recitare debet officium 
« sub ritu duplicis primae classis cum octava de ambarum Titulari (et 
«idem sentiendum de Dedicatione) (8S. R. C. 5 Tul. 1698, et 6, 12 Se- 
« plembris 1842 in Nucerina) ». « Quod tamen vim obtinet, duimmodo prae- 
« fata unio huiusmodi sit ut Episcopus vel Parochus unius sit etiam 
« seorsim Episcopus vel Parochus allerius, non autem si ex duabus cathe- 
« dralibus vel parochialibus facta fuerit una, quia tunc minime foret 
« Episcopus vel Parochus duarum ecclesiarum, sed unius dumtaxat ». 

Ex hac ratione subiectionis Clerus Ecclesiae S. Georgii in relatio- 
nibus visitationum fere semper habetur uti appendix Cleri Ecclesiae 
collegiatae, sicut et idem clerus non propria cruce in processionibus 
utitur, sed sub cruce Ecclesiae collegiatae ex mandato Episcopi incedit. 
In ordinatione processuali Episcopi anno 1714 Ecclesia 8S. Georgii sub 
Ecclesiis parochialibus numquam nominatur, quinimo in litteris petitoriis 
populi Gaudisiensis ad Pontificem Gregorium XVI Ecclesia S. Georgii 
inter Ecclesias filiales enumeratur. 

Praedictis omnibus adiicere praestat, hodiernum maioris Ecclesiae 
Archipresbyterum iurato testimonio, aliis omissis, haec declarasse : 
1.° pro omnibus parochianis sive matricis, sive intra veteres limites 
S. Georgii existentibus, indistincte unam tantum missam pro populo, 

uti a nobis iam supra dictum est, celebrari; 2.° semel pro omnibus indi- 
stincte in Ecclesia tantum S. Georgii Evangelium et catechismum expli- 
cari; 3.° promulgationes omnes sive pro matrimoniis sive pro ordinibus, 
indistincte pro omnibus tum matricis tum Ecclesiae S. Georgii fieri 
tantum in hac postrema Ecclesia, et de omnibus indistincte promulgari 
« qui ad hance Ecclesiam pertinent » sine distinctione duarum parochiarum. 

Sed maioris momenti est pro approbanda unione subiectiva Ecclesiae 
S. Georgii, quod in relationibus visitationum Episcoporum ad Sedem 
Apostolicam directis, ubi parochiae dioecesis enumerantur, de Ecclesia 
S. Georgii vel plerumque nulla fit mentio vel aliquoties etiam vice- 
parochialis dicitur. Ita Episcopus Cocco-Palmerius, qui ante unionem 
in sua relatione ad Sedem Apostolicam Ecclesiam S. Georgii enumerat 
inter parochias dioecesis, eamdem post unionem non commemorat, solum 
referens: «in insula Gaudisii extat Castrum cum suburbio et aliis sex 
regionibus habitatis, una Ecclesia matrix atque Collegiata, et aliae sex 
parochiales, quarum quatuor ego erext ». Cum duae parochiae a suo ante- 
cessore conditae fuerint, quatuor autem ipse erexerat, Ecclesia 8. Georgii 
ex numero parochiarum exclusa manet, et tamquam una eademque cum 
parochia Ecclesiae collegiatae ab ipso auctore unionis consideratur. Idem 
saepissime testantur aliae relationes ipsorum Episcoporum usque ad 
nostros dies. Eodem modo cum an. 1864 collatio Archipresbyteratus, ere- 
ctionis novae dioecesis causa, ad tempus suspensa fuit, nulla mentio 
habita est de Ecclesia S. Georgii, quamvis in facto collatio huius quoque 
Ecclesiae esset suspensa, quod nullo modo omitti potuisset, si unionem 
aeque principaliter factam esse, auctoritatibus ecclesiasticis persuasum 
fuisset. Idem deducitur ex facultate Archipresbytero Ecclesiae collegiatae 
in decreto erectionis concessa, possessionem capiendi Ecclesiae S. Georgii. 
« vacatione secuta per cessum sive decessum actualis eius parochi », nam 
decidit S. Rota (coram Muto Vicen. parochialis seu Vicariae, 24 Nov. 1694) 
ad hance rem: « accedit insuper in comprobationem huiusmodi subiectionis 
facultas concessa in dicto unionis instrumento, capiendi possessionem cor- 
poralem parochialis Ecclesiae, de qua agitur, quae talem unionem subie- 
ctivem ostendit ». 

Si posterius sine tali facultate fere omnes Archipresbyteri immissi 
sint in possessionem realem parochiae 8S. Georgii, id non est intelligen- 
dum de actu canonico verae immissionis in possessionem, sed tantum 
de actu exercitii iurisdictionis iam habitae. Eodem modo irrito conatu 
instrumenta et documenta proponuntur, in quibus Ecclesia S. Georgii 
parochialis nominatur. Quamvis vero saepissime vice-parochia dicatur, 
nil mirum quod aliqua Ecclesia etiam parochialis vocetur vel hoc nomen 

retinuerit, etiamsi vera parochia non sit; quod saepissime contingit ex 
eo quod sacramenta ibi ministrantur et parochialia munera exercentur. 

Pari modo probat unionis naturam subiectivam in casu facultas attri- 
buta Archipresbytero curam animarum exercendi in Ecclesia S. Georgii 
per vice-parochum ad nutum amovibilem uti docet et in hac re S. Rota 
(coram Millino, Bossanen. Vicariae, 29 Apr. 1739): « Non omnis ac quae- 
« libet unio ius tribuit deputandi Vicarium ad nutum amovibilem, sed 
« solum plenaria et subiectiva ». 

Non obstat, quod in textu unionis Archipresbyter quandoque nomi- 
netur, ita ut ipsi potius videatur, tamquam privatae personae, unio esse 
peracta. Archipresbyter enim Ecclesiam habet nunquam ut privata per- 
sona, sed ut persona archipresbyteralis seu uti caput collegii. 

Ita et Pignatelli (tom. IX, Consult. 150, n. 3). « Nec dicas quod cura 
« animarum potius spectat ad Archipresbyterum vel ad aliam dignitatem. 
« Nam id recte procedit in illis Ecclesiis, in quibus presbyteri divina mini- 
« strantes non faciunt collegium, secus vero in Ecclesiis collegiatis, Prior 
» sive decanus, aliusve, est non uti parochus, sed uti caput collegii, seu uti 
« minister capituli et collegii ». Ceterum reiicitur illa obiectio deducta ex 
formulis unionis instrumenti, ubi praeter Archipresbyterum vel Archi- 
presbyteratum etiam « Ecclesia matrix » vel « Ecclesia collegiata » nomi- 
natur; quamobrem pro prima sententia nullum argumentum deduci posse 
RR. PP. Auditoribus visum est. 

Perperam autem clerus S. Georgii ad ius suum tuendum ad citati 
decreti verba confugit, quibus statuitur « parochialitatis statu tamen, 
« prout in praesentiarum reperitur, firmo semper remanente, eoque minime 
« suppresso, nec immutato ». 

Ex facta enim reservatione nonnisi consequitur quod unio non 
fuerit extinctiva et quod Ecclesiae unitae conservatus fuerit solus 
« status » parochialitatis. Quid autem sub statu parochialitatis iure 
nostro intelligatur, sat constat, cum nonnisi sacramenta administrandi 
ius comprehendat et munia parochialia exercendi; ea omnia nempe 
peragendi, quae Archipresbytero matris Ecclesiae per Decretum expresse 
commissum fuit seu « in ea sacramenta omnia parochianis ministrare, 
« cetera omnia parochialia per seipsum sive per eius vice-parochum ab 
« Ordinario approbandum exercere ». 

Cum affertur igitur, pro unione aeque principali, reservatio huius 
parochialitatis status Ecclesiae S. Georgii, dici potius debet hanc re- 
servationem probare contrarium, nam non fuisset revera necessarium 
reservare dictum parochialitatis statum, si Ecclesia S. Georgii aeque 
principaliter unita fuisset cum Ecclesia collegiata. Verba « minime tamen 

« immutato » etc. solummodo eum sensum habere possunt: Ecclesia 
S. Georgii subiicitur quidem Ecclesiae collegiatae eiusque Archipresby- 
teratui, attamen non supprimitur, sed in suo statu parochialitatis rema- 
nere debet, ita ut, non obstante eius subiectione, in eadem sicut antea 
sacramenta administranda aliaeque functiones parochiales pro populo 
procurandae sint. 

Neque pariter obstat, quod Capitulum non praestiterit suum a iure 
requisitum consensum, ut exinde concludatur unionem non factam 
Capitulo; nam contra dicendum est hunc consensum dedisse nomine 
Capituli solum Archipresbyterum, quod sufficit pro validitate actus uti 
et S. Rota decernit: « Archipresbyterum contrahendo sub nomine dignitatis, 
« tamquam Capituli caput et nomine Ecclesiae contrahere censeri » (in rec. 
Tit. 1, part. 5, n. 7-8). Ceterum subsecutus est de facto Capituli con- 
sensus, nam cum ageretur de executione decreti unionis in eius instru- 
mento legitur , « Viso decreto..... super erectionem quatuor parochialium 
«et super unionem parochialis S. Georgii..... Ecclesiae collegiatae eius 
« Archipresbyteratui..... Archipresbyterum in vacuam, liberam ac realem 
« et corporalem possessionem Ecclesiae parochialis S. Georgii nuper unitae 
« eidem Matrici collegiatae Ecclesiae committimus ». Tandem defectus 
consensus, etsi adfuisset, per confirmationem sanatus est ex parte S. Con- 
gregationis Concilii sub die 5 Martii 1689, uti statim videndum est. 

Unio equidem minus principalis roboratur per decretum S. Congre- 
gationis Concilii. Episcopus Cocco-Palmerius nempe timens ne disposi- 
tiones suae forsan obstare possent decreto Concilii Tridentini c. 19, 
sess. 24, de reform., prohibenti uniones Parochialium Cathedralibus seu 
collegiatis Ecclesiis, « pro maiori robore dictae erectionis et SUBIECTIONIS 
« respective, in vim praefatae reservationis supplicat pro illius approba- 
« tione, et quatenus opus sit, etiam pro assensu apostolico ». Proponebatur 
igitur dictae Congregationi hoc dubium: « An nova erectio dd. quatuor 
« Parochialium et respective unio Ecclesiae parochialis Sancti Georgii 
« Collegiatae et Archipresbyterali Ecclesiae Insulae Gaudisii sit confir- 
« manda ». 

Ad hoc dubium 8S. Congregatio sub die 5 Martii 1689 respondit 
« affirmative ». In hac igitur decisione authentica seu suprema approba- 
tione, S. Congregatio Concilii unionem approbat expressis verbis subie- 
ctionem nuncupatam, ita ut dicendum sit rem iudicatam haberi. 

Ex his omnibus argumentis, aliis omissis, censuerunt RR. Patres 
constare de unione subiectiva seu minus principali Ecclesiae S. Georgii 
cum Ecclesia collegiata seu cathedrali Insulae Gaudisii. 

Sed non obstante hac Ecclesiae S. Georgii unione subiectiva Eccle- 

siae collegiatae seu cathedrali, competit ius administrationis praedictae 
Ecclesiae S. Georgii non Capitulo cathedrali, sed Episcopo una cum 
Archipresbytero Ecclesiae cathedralis. Residet quidem cura habitualis 
non modo Ecclesiae cathedralis, sed etiam eiusdem subiectae Ecclesiae 
S. Georgii penes capitulum, prout ex bulla Pii 1X « Singulari amore » 
anni 1864 apparet, ubi expresse dicitur: « animarum habitualis cura erit 
« penes Capitulum; actualis vero ab Archipresbytero, prima Capituli di- 
« gnitate exercenda est », ita ut ex hoc proprie competeret dicto Capitulo 
etiam administratio bonorum eiusdem subiectae Ecclesiae S. Georgii. Hoc 
principium iuris pacificum est apud Canonistas. Attamen Capitulum 
ipsum sibi imputet, si praefatam administrationem tum ante erectionem 
Gaudisiensis dioecesis, tum post hance peractam nunquam exercuit. 
Constat enim, quousque insula Gaudisiensis dioecesi Melevitanae 
incorporata mansit, i. e. usque ad annum 1864, ob inductam consuetu- 
dinem, omnes Ecclesias a solo Episcopo una cum parochis per procu- 
ratores ab eo nominatos administratas fuisse, simulque cum illis ipsam 
etiam matricem et collegiatam Ecclesiam. Cum hoc ius administra- 
tionis ab eius Capitulo impugnatum fuerit, decidit S. Rota contra 
hoe tentamen: « quoniam Episcopus reperitur in antiquissima consue- 
« tudine explendi administrationem bonorum ac redituum de quibus est 
« quaestio..... haec enim antiquissima consuetudo debet pro lege servari 
« praesertim in materia administrationis bonorum Ecclesiae, quae non 
« ita iudicari valet in Capitulo aut alio quolibet inferiori, quin facile 
« redire valeat ad Episcopum tamquam caput ac partem totius eccle- 
« siae gubernationis » (coram Emerix, Melevitan., 28 Novembris 1692). 
Quod autem praedicto iure Episcopus Gaudisiensis gaudeat, robora- 
tur ipso tenore bullae Pii IX « Singulari amore », qua nova fuit dioe- 
cesis erecta, per quam enim bullam tribuitur Episcopo facultas « omnia 
« et singula iura, officia, et munia episcopalia exercendi iuata sacros cano- 
« nes et legitimam consuetudinem ». Cum igitur Episcopus Melevitanus vi 
consuetudinis exerceret administrationem bonorum Ecclesiarum omnium 
suae dioecesis, idem ius, vi eiusdem consuetudinis, possidet successor 
eius in certa parte eiusdem dioecesis a Pio IX in propriam dioecesim 
erecta. Siquidem hic est una eademque persona moralis seu iuridica 
cum antecessore suo in tota dioecesi, ita ut omnia iura ab hoc ad illum 


transierint. 

Ex quo sequitur, tempore erectionis novae dioecesis Gaudisiensis 
anno 1864, Episcopum iam in possessione legitima administrationis 
fuisse, quam adhuc una cum Archipresbytero per procuratores quoad 
bona Eeclesiae S. Georgii exercuit usque ad hunc diem et quidem 

semper sine contradictione Capituli Ecclesiae cathedralis. Quomodo- 
cumque igitur torqueri velint praedicta verba bullae Pii IX, ob novam 
saltem inductam praescriptionem ab anno 1864 incoeptam , dicendum 
est Episcopum consistere in possessione sui iuris. Compertum est enim, 
post erectionem quoque Gaudisiensis dioecesis nullum ius sibi vindicasse 
nee exercuisse Capitulum cathedrale super administratione Ecclesiae 
S. Georgii, ab Episcopo simul cum Archipresbytero pacifice gesta usque 
ad annum 1907, quo Capitulum S. Congregationem Concilii adivit ad 
suum hoc ius vindicandum. Expleta proinde est in favorem Episcopi 
Gaudisiensis quadragenaria praescriptio. Nec dicatur bullam « Singu- 
lari amore » Pii LX exstinxisse omnes consuetudines etiam futuras, per 
clausulas derogatorias. Nam primum hae non pertinent ad iura Episcopi, 
quae expresse in dicta bulla, uti iam possessa, praeservantur, quod 
iam supra demonstratum est. Deinde ex sententia communi doctorum 
per clausulas derogatorias non derogatur consuetudini futurae seu in 
posterum introducendae, nisi consuetudo sit reprobata uti irrationabilis, 
quod tamen profecto de administratione bonorum ecclesiasticorum ex 
parte Episcopi exercitata dici non potest. 

His omnibus perpensis Christi nomine invocato, et solum Deum 
prae oculis habentes, nos infrascripti Auditores, pro tribunali sedentes, 
dicimus, declaramus et definitive sententiamus, respondendo ad propo- 
sita dubia: 

Ad J. Constare de unione minus principali vel subiectiva Ecclesiae 
S. Georgii. 

Ad II. Spectare ad Episcopum et Archipresbyterum prout hucusque 
factum est, excluso prorsus Capitulo. 

Expensas vero, quarum taxationem Nobis reservamus, inter partes 
contendentes compensamus, ita nempe ut summa pro expeditione sen- 
tentiae debenda ab utraque parte pro medietate solvenda sit. 

Ita pronunciamus, mandantes Ordinario loci et ministris tribuna- 
lium ad quos spectat, ut executioni mandent hanc nostram sententiam, 
et adversus reluctantes procedant ad normam sacrorum canonum, et 
praesertim cap. 3, sess. XX V, de reform., Concilii Tridentini, iis adhibitis 
exsecutivis et coercitivis mediis, quae magis efficacia et opportuna pro 
rerum adiunctis exstitura sint. 

Romae, die 10 [anuarii 1910. 

Gulielmus Sebastianelli. 

L. S. Seraphinus Many. 

Franciscus Heiner, Ponens. 


Sac. Tancredes Tani, Notarius. 

SECRETARIA STATUS 


DICHIARAZIONE 


SULLE MODALITA DEI CONCORSI NELLA PROVVISTA DEGLI UFFICI 
DELLA CURIA ROMANA. 


Con decreto della S. Congregazione del Concilio Anteactis tempo- 
ribus, de| 22 Dicembre 1894, si stabiliva che « nullus ex clericis et sacer- 
« dotibus alienae dioecesis ad ecclesiasticum offictum, quodcumque sit, 
« aut ad aliud munus quod residentiam in Urbe requirat, eligi a quoquam 
«in posterum poterit, nisi praeter testimoniales commendatitias sui 
« Episcopi litteras, exhibeat quoque veniam a Summo Pontifice iam 
« obtentam Romae manendi ». — Con lettera poi del 6 Agosto 1905, 
diretta all’Emo Cardinale Vicario, il S. Padre disponeva quanto segue: 
« Ad evitare che i sacerdoti dimoranti provvisoriamente in Roma assu- 
« mano uffici, che importano una stabile o lunga dimora, vogliamo che, 
« come @ stabilito per i sacerdoti appartenenti al Clero Romano, cosi i 
« forastieri non possano essere ammessi a concorsi di sorta, né ottenere 
« uffici, benefici o qualsiasi altra occupazione, senza l’esplicito consenso 
« del Vicariato. Qualora mancasse questo consenso, si debbono tenere 
« come irrite e nulle cosi le ammissioni a qualunque concorso, come le 
« nomine a benefici, uffici od a qualsiasi altro impiego. Tali disposizioni 
« debbono valere in ogni caso e per qualunque autorita, anche degna 
« di specialissima menzione, senza eccettuarne alcuna ». 

Ora nel Regolamento della Curia Romana, part. I, cap. II, @ stabi- 
lito che per la provvista degli uffici minori si apra un concorso con 
esame, e fra gli approvati quanto a scienza si faccia la scelta con un 


duplice scrutinio. 

Nulla pero si dice degli attestati da richiedersi dagli Ordinari dei 
concorrenti, né del consenso del Vicariato per stabilirsi in Roma, di cui 
nei documenti sopra indicati. 

Si @ quindi sollevato il dubbio se ed in qual modo le disposizioni 
accennate, e particolarmente quelle del 1905, continuino ad aver vigore 
nella provvista degli uffici della Curia Romana. 


Roma, 11 Marzo 1910. 


Sottoposto al S. Padre il dubbio superiormente riferito, Sua Santita, 
ponderata attentamente ogni cosa, ha ordinato che si dichiari che riman- 

gono in pieno vigore le disposizioni sopra ricordate anche nei concorsi 
per la provvista degli uffici della Curia Romana. 
Ed in conformita di cid dispone e stabilisce: 

1.° che niuno sia ammesso all’ esame nei detti concorsi se non 
presenti ai Superiori del rispettivo dicastero I’ attestato dell’ Ordinario 
proprio di origine o di domicilio, da cui consti essere il candidato immune 
da censure, e nulla ostare per la sua ammissione alla prova; 

2.° che niuno sia definitivamente scelto negli scrutini,e proposto 
al Sommo Pontefice per |’ approvazione, se con lettere segrete non si 
abbiano prima chieste notizie particolari del candidato al suo Ordinario 
sia di origine sia di domicilio, nonché al Vicariato di Roma; e non si 
abbiano avute risposte del tutto rassicuranti sulla vita e condotta del 
medesimo ; 

3.° che I’ interpellazione al Vicariato, di cui al n. 2, non debba 
omettersi neanche nel caso che il soggetto non abbia mai dimorato 
in Roma; 

4° che tanto le lettere d’interpellazione come le risposte date e 
gli allegati aggiunti debbano rimanere sempre e del tutto segreti; 

5.° infine che le nomine avvenute colla preterizione di queste 
regole siano e debbano considerarsi come irrite e nulle. 


Per mandato speciale di Sua Santita Pio Papa X 


R. Carp. Merry DEL VAL. 


EPISTOLAE. 


I. 

AD R. P. BENEDICTUM IOSEPHUM RODRIGUEZ, S. I., COMMENTARII CUI TITULUS 
“ MENSAGEIRO DO CORACAO DE JESUS” MODERATOREM, OB FILIALE 
DEVOTIONIS OBSEQUIUM OCCASIONE TRIGESIMI ANNIVERSARII AB INITIO 
SUPRADICTAE EPHEMERIDIS BEATISSIMO PATRI EXHIBITUM. 


Reverende Pater, 


Epistola tua multa Beatissimo Patri attulit suavia. Significasti enim 
ephemeridem quae lusitane inscribitur « Mensageiro do Coragdo de Jesus » 
triginta exegisse iam annos a quo primum in vulgus prodiit, eosdem- 
que nec desides effluxisse neque fructu vacuos, utpote in fovendam 

augendamque erga Sacrum Cor Iesu pietatem et Ecclesiae doctrinas 
vulgandas celebrandasque naviter collatos. Addidisti te nactum nuper 
eiusdem commentarii curam, haud minori studio acceptae a praedeces- 
sore tum tuendae religiosae causae, tum clari nominis haereditatem dili- 
genter servaturum et in maius provecturum. Utrinque Beatissimo Patri 
et laetandi et gratulandi et bene sperandi facultas. Cui quidem alendae 
spei plurimum conferunt, quos declarasti, in Christi Vicarium addictae 
devotaeque mentis sensus. 

Istum erga Se animum, istos, quos prodiit epistola tua, iucundos 
gratosque nuntios Sanctitas Sua amplectitur libentissime, teque, quem 
religioni et Ecclesiae egregie navantem operam hortatur ut erecto semper 
alacrique animo propositum tibi decus assequi contendas, Apostolica 
recreat Benedictione, quam et iis omnibus patere desiderat, qui tibi 
praesto sunt commentario eidem sive scribendo, sive vulgando, sive 
utcumque iuvando. 

Hane ego nactus occasionem, existimationem in te meam confirmo, 
meque tibi profiteor 


Romae, die 7 Martii 1910. 
Addictissimum 
R. Carp. MERRY DEL VAL. 


II. 


AD NOBILEM DOMINAM MARIAM PIEDAD DE ARANA, MARCHIONISSAM DE UNZA 
DEL VALLE, DE INSTITUTA SOCIETATE “ UNION DE DAMAS ESPASOLAS DEL 
SDO. CORAZON DE JESUS ”, GRATULANDI CAUSA. 


He dado cuenta 4 Su Santidad de la carta y del interesante opt- 
sculo que contiene el Reglamento y aprobaciones de la Unién de Damas 
Espanolas del Sdo. Corazén de Jesus. 

El Santo Padre celebra mucho la prosperidad con que va desar- 
rollandose esta obra y la buena acogida que ha merecido no solamente 
entre las piadosas Damas Espafiolas, sino hasta en la misma Familia 
Real, que no desmiente nunca, con altos ejemplos, el glorioso titulo de 
catdlica. 

Ha dado encargo Su Santidad, de felicitar 4 V. especialmente 
por el éxito lisonjero obtenido en el establecimiento de la Junta Central 
de Madrid y manda una especial Bendicién Apostélica para V. como 

Presidenta General y para todas las Juntas establecidas y que se esta- 
blezcan segtin lo que tan sabiamente dispone el citado Reglamento. 

Con este motivo me es grato reiterarme de V. Sefiora Marquesa, 
atento seguro servidor, 


Roma 18 Marzo 1910. 
R. Carp. Merry DEL VAL. 


DIARIUM ROMANAE CURIAE 


S. CONGREGAZIONE DFI RITI. 


Il giorno 19 del corrente mese di Aprile, nel Palazzo Apostolico Vati- 
cano, si terra la Congregazione Ordinaria dei Sacri Riti, per discutere le 
seguenti Cause: 

I. Introduzione della Causa di Beatificazione e Canonizzazione del Vene- 
rabile Servo di Dio Pasquale Attardi, Sacerdote Secolare della Archidiocesi 
di Napoli. 

If. Conferma del culto prestato ab immemorabili al Servo di Dio Bartolo 
Buonpedoni della diocesi di Colle in Toscana e del Terzo Ordine di S. Francesco. 

Concessione ed approvazione dell’ Officio e Messa propria, nonché 
dell’ Elogio da inserirsi nel Martirologio dell’Ordine di S. Benedetto, in onore 
del Beato Uttone primo Abate Mettense e del Beato Gamalberto parroco. 


SEGRETERIA DI STATO 


NOMINE 


[1 Santo Padre, con biglietto della Segreteria di Stato, si é degnato di 
nominare : 

23 Marzo 1910. — L’Emo Sig. Cardinale Giuseppe Calasanzio Vives y Tuto, 
Protettore delle Suore Terziarie Cappuccine di Loano. 

2 Aprile 1910. — L’Illtho e Rmho Mons. La Fontaine, Vescovo titolare di 
Caristo, Segretario della Sacra Congregazione dei Riti. 

5 Aprile. — L’ Illmo e Rmo Mons. Giuseppe Alberti, Canonico teologo 
della Cattedrale di Acquapendente, Uditore della Sacra Romana Rota. 

Il Santo Padre, con biglietto della Segreteria di Stato e con Breve pon- 
tificio, si 6 degnato di nominare: 


Protonotari apostolici ad instar participantium : 


2 Marzo 1910. — Mons. Vincenzo Ferreira Galvao, Vicario Generale della 


diocesi di S. Luigi del Maragnano ; 
— Rev. Can. Pietro Sincich, Decano del Capitolo della Cattedrale di 


Trieste. 
Prelati domestici : 
26 Febbraio 1910. — Rev. D. Luigi Evrard, Canonico della metropolitana 


di Malines ; 
— Mons. Emilio Tieraerts, Canonico della metropolitana di Malines, Ele- 


mosiniere di Corte ; 
— Il Rev. Can. Paolino Ladeuze Rettore Magnifico della Universita cat- 


tolica di Lovanio. 
14 Marzo 1910. — Mons. D. Stefano Rada, Canonico della Cattedrale di 


Veszprimia. 
15 Marzo. — Il Rev. Can. Emilio Chiarini, Vicario Generale della dio- 


cesi di Grosseto. 
ONORIFICENZE 
Sua Santita, con biglietto della Segreteria di Stato e con Breve, si é 
degnata conferire le seguenti onorificenze : 
La Gran Croce dell’ Ordine Piano: 
14 Marzo 1910. — Al Sig. Giuliano Davignon, Ministro degli Affari Esteri 
nel Belgio. 
La Commenda dell’Ordine di S. Gregorio Magno, classe civile : 
9 Marzo 1910. — Al Sig. Francesco Miiller, dell’ Archidiocesi di Colonia, 


Il Cavalierato dello stesso Ordine : 
1 Marzo 1910. — Al Sig. Giovanni Terrel, dell’archidiocesi di Lione , 
— Al Sig. Abele Waldmann, dell’archidiocesi di Lione. 
12 Marzo. — Al Sig. Dott. Giuseppe Franz, della diocesi di Breslavia. 
Il Cavalierato dell’ Ordine di S. Silvestro Papa: 
18 Marzo 1910. — Al Sig. Francesco Rosa, di Roma. 

MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rtha Mons. Maggior- 
domo, si é degnata di nominare : 


Camerieri segreti soprannumerari : 


8 Marzo 1910. — Il Rev. D. Vincenzo Porrisini, della Archidiocesi di 


Ravenna ; 

— Il Rev. D. Gioacchino Reyes Mendez, della diocesi di Siviglia ; 

— Il Rev. D. Carlo Schnabl, della diocesi di Vienna. 

14 Marzo. — Il Rev. D. Giuseppe Méssmer, della Archidiocesi di Stri- 
gonia ; 

— Il Rev. D. Giovanni Dib; 

— Il Rev. D. Giuseppe Trikal, della Archidiocesi di Strigonia. 

23 Marzo. — Il Rev. D. Francesco Fisauli, della diocesi di Acireale. 


Camerieri segreti di spada e cappa soprannumerari : 


10 Marzo 1910. — Il Sig. Conte Francesco Vitali, della Archidiocesi di 


Fermo. 
14 Marzo. — I) Sig. Antonio Swane Jurgens, della diocesi di Bois-le-duc. 


Camerieri d'onore in abito paonazzo : 


8 Marzo 1910. — Il Rev. D. Ignazio Dubowski, della diocesi di Luceoria. 
14 Marzo. — 11 Rev. D. Augusto Giorgini, della diocesi di Senigallia. 


NECROLOGIO 


24 Marzo 1910. — Mons. Simone Millinovic, dei Minori. Arcivescovo di 
Antivari. 
§ Aprile 1910. — Mons. Venceslao Giannuzzi, Canonico della Basilica 


Vaticana. 
6 Aprile. — Mons. Bernardino di Milia, dei Minori Cappuecini, Vescovo 


di Larino. 

APPENDIX 


Edito in n.° praecedenti p. 220 indulto extensionis Litterarum 
Apostolicarum *“ Trans Oceanum ” et constitutionis * Ro- 
manos Pontifices ” ad Insulas Philippinas, placet ad com- 
modum lectorum ipsas constitutiones ex integro heic referre. 


I. 
CONSTITUTIO 


QUA NONNULLA CONTROVERSIARUM CAPITA INTER EPISCOPOS 
ET MISSIONARIOS REGULARES ANGLIAE ET SCOTIAE DEFINIUNTUR. 


LEO EPISCOPUS 
SERVUS SERVORUM DElt 
AD PERPETUAM REI MEMORIAM. 


Romanos Pontifices Decessores Nostros paterno semper caritatis 
affectu inclytam Anglorum gentem fovisse, et monumentis suis testatur 
historia, et felicis recordationis Pius IX in Litteris Universalis Ecclesiae 
ut kalend. Octobris anno Incarnationis Dominicae mpcccu datis, graviter 
ac diserte demonstravit. Quum autem per eas Litteras episcopalem hie- 
rarchiam idem Pontifex inter Anglos restitueret, cumulavit quodammodo, 
quantum temporum ratio sinebat, ea benefacta quibus Apostolica Sedes 
nationem illam fuerat prosequuta. Ex dioecesium enim restitutione pars 
illa dominici gregis ad nuptias Agni caelestis iam vocata, ac mystico 
Eius corpori sociata, pleniorem veritatis atque ordinis per Episcoporum 
gubernationem et regimen rursus adepta est. Episcopi quippe, inquit 
S. Irenaeus ', successionem habent ab Apostolis, qui cum Episcopatus suc- 
cessione charisma veritatis certum, secundum placitum Patris, acceperunt : 
atque inde fit, quaemadmodum S. Cyprianus monet’, wt Ecclesia super 
Episcopos constituatur, et omnis actus Ecclesiae per eosdem Praepositos 
gubernetur. 

Huic sane sapienti consilio mirifice respondit eventus; plura nimi- 
rum Concilia provincialia celebrata, quae saluberrimis legibus religiosa 


! Adv. haer. lib. 1V, cap. 26, n. 2. 
* Epist. 29 ad lapsos. 

dioecesium negotia ordinarunt: latius propagata in dies catholica fides, 
et complures nobilitate generis et doctrina praestantes ad unitatem Ec- 
clesiae revocati: clerus admodum auctus: auctae pariter religiosae domus 
non modo ex regularibus ordinibus, sed ex iis etiam recentioribus insti- 
tutis, quae moderandis adolescentium moribus, vel caritatis operibus 
exercendis optime de re christiana et civili societate meruerunt: consti- 
tuta pia laicorum sodalitia:. novae missiones novaeque Ecclesiae quam- 
plures erectae, nobili instructu divites, egregio cultu decorae ; permulta 
etiam item condita orphanis alendis hospitia, seminaria, collegia et scho- 
lae, in quibus pueri et adolescentes frequentissimi ad pietatem ac lit- 
teras instituuntur. 

Cuius quidem rei laus non exigua tribuenda est Britannicae gentis 
ingenio, quod prout constans et invictum est contra vim adversam, ita 
veritatis et rationis voce facile flectitur, ut proinde vere de ipsis dixerit 
Tertullianus Britannorum inaccessa Romanis loca, Christo subiecta'. At 
praecipuum sibi laudis meritum vindicant cum assidua Episcoporum vigi- 
lantia, tum Cleri universi docilis ad parendum voluntas, prompta ad 


agendum sollertia. 

Nihilominus quaedam ex ipsa rerum conditione ortae difficultates 
dissensusque inter sacrorum Antistites et sodales ordinum religiosorum 
obstiterunt, quominus uberiores fructus perciperentur. Illi enim, cum 
praescripta fuisset per memoratas Litteras Praedecessoris Nostri com- 
munis iuris observantia, rati sunt se posse omnia decernere quae ad 
ipsius iuris executionem pertinent, quaeve ex generali Ecclesiae disci- 
plina Episcoporum potestati permissa sunt. Plures contra gravesque 
causae prohibebant, ne peculiaris missionum disciplina, quae iam inve- 
teraverat, repente penitus aboleretur. Ad has propterea difficultates 
avertendas et controversias finiendas Angliae Episcopi, pro sua in hance 
Apostolizam Sedem observantia, Nos adiere rogantes, ut suprema aucto- 
ritate Nostra dirimerentur. 

Nos vicissim haud gravate eam postulationem excepimus, tum quia 
nobilem illam nationem non minore quam Decessores Nostri benevo- 
lentia complectimur, tum quia nihil Nobis est antiquius, quam ut sublatis 
dissidii causis stabilis ubique vigeat mutua cum caritate concordia. Quo 
gravius autem et cautius a Nobis iudicatio fieret, non modo iis quae 
ultro citroque adducebantur iuribus et auctoritatibus diligenter animum 
adiecimus, sed etiam sententiam perrogavimus Congregationis specialiter 
deputatae aliquot S. R. E. Cardinalium a duobus sacris Consiliis, quo- 


' Lib. adv. indaeos. cap. 5. 

rum alterum Episcoporum et Regularium negotiis expediendis praeest, 
alterum christiano nomini propagando. Hi cunctis accurate exploratis 
quae in deliberationem cadebant, et rationum momentis, quae affere- 
bantur utrinque, religiose perpensis, fideliter Nobis exposuerunt quid 
aequius melius de singulis quaestionibus decernendum sibi videretur in 
Domino. Audito itaque memoratorum Cardinalium consilio, causaque 
probe cognita, supremum iudicium Nostrum de controversiis ac dubi- 
tationibus quae praepositae sunt per hance Constitutionem pronun- 
ciamus. 

Multiplex licet varieque implexa sit congeries rerum quae in disce- 
ptationem vocantur, omnes tamen ad tria potissimum capita commode 
redigi posse arbitramur, quorum alterum ad familiarum religiosarum 
exemptionem pertinet ab episcopali iurisdictione; alterum ministeria 
respicit, quae a regularibus missionariis exercentur; tertium quaestiones 
complectitur de bonis temporalibus deque usu in quem illa oporteat 
converti. 

Ad regularium exemptionem quod attinet, certa et cognita sunt cano- 
nici iuris praescripta. Scilicet quamvis in ecclesiastica hierarchia, quae est 
divina ordinatione constituta, presbyteri et ministri sint inferiores Epi- 
scopis, horumque auctoritate regantur ‘; tamen quo melius in religiosis 
ordinibus omnia essent inter se apta et connexa, ac sodales singuli pacato 
et aequabili vitae cursu uterentur; denique ut esset incremento et perfe- 
ctioni religiosae conversationis * consultum, haud immerito Romani Ponti- 
fices, quorum est dioeceses describere, ac suos cuique subditos sacra pote 
state regundos adtribuere, Clerum Regularem Episcoporum iurisdictione 
exemptum esse statuerunt. Cuius rei non ea fuit causa quod placuerit 
religiosas sodalitates potiore conditione frui quam clerum saecularem; sed 
quod earum domus habitae fuerint iuris fictione quasi territoria quae- 
dam ab ipsis dioecesibus avulsa. Ex quo factum est ut religiosae fami- 
liae, quas iure communi et Episcopis propter hieraticum principatum, 
et Pontifici maximo propter primatum Pontificium immediate subesse 
oporteret *, in Eius potestate esse porrexerint, ex Episcoporum potestate 
per privilegium exierint. Quum autem se ipsa intra fines dioecesium 
vitam degant, sic huius privilegii temperata vis est, ut sarta tecta sit 
dioecesana disciplina, adeoque ut clerus regularis in multis subesse 
debeat episcopali potestati sive ordinariae sive delegatae. 


' Concil. Trid., sess. 23, de sacram. ord.. can. 7. 

2 S. Gregor. M., Epist. IT. lib. IX. — Bened. XIV, Epist. Decret.. Apostolicae ser- 
vitutis, prid. Idus Mart. 1742. 

Concil. Vatic. Constit.. Pastor aeternus, cap. 3. 

De hoc itaque privilegio exemptionis dubitatum est, num eo mu- 
niantur religiosi sodales, qui in Anglia et Scotia missionum causa con- 
sistunt: hi enim ut plurimum in privatis domibus terni, bini, interdum 
singuli commorantur. Et quamvis Benedictus XIV in Constit. Apostoli- 
cum ministerium, U1 kalend. Tunii anno Incarnationis Dominicae MDCCLIII, 
memoratos missionarios regulares privilegio perfrui declaraverit, subdu- 
bitandum tamen Episcopi rursus in praesens existimabant, eo quod, 
restituta episcopali hierarchia, rem catholicam ad iuris communis for- 
mam in ea regione gubernari oportet. Iure autem communi ‘ constitu- 
tum est, ut domus, quae sodales religiosos sex minimum non capiant, 
in potestate Episcoporum esse omnino debeant. Insuper ipse Constitu- 
tionis Auctor visus est ponere privilegii causam in « publici regiminis 
legibus..... quibus coenobia quaecumque prohibentur »; hance vero cau- 
sam compertum est fuisse sublatam, quum plures iam annos per leges 
liceat religiosis sodalibus in collegia coire. 

Nihilominus haec tanti non sunt, ut reapse privilegium defecisse 
iudicemus. Nam quamvis hierarchiae instauratio faciat, ut res catholica 
apud Anglos ad communem Ecclesiae disciplinam potentialiter revocata 
intelligatur; adhuec tamen res ibi geruntur eodem fere modo atque in 
missionibus geri solent. Iamvero sacrum Consilium christiano nomini 
propagando pluries declaravit, Constitutiones Clementis VIII Quoniam 
1x kal. Iulii mpcur, Gregorii XV Cum alias xvi kal. Septemb. mpcxxn, 
Urbani VIII Romanus Pontifex v kal. Septemb. mpcxxiv, itemque Con- 
stitutiones Innocentii X non esse de domibus atque hospitiis missionum 
intelligendas *. Ac merito quidem; nam quum dubium iamdudum fuisset 
propositum Clementi VIII, utrum religiosi viri ad Indos missi in cul- 
turam animarum existimandi essent quasi vitam degentes extra coenobii 
septa, proindeque Episcopis subesse Tridentina lege iuberentur, Pontifex 
ille per Constitutionem Religiosorum quorumcumque vi Idus Novembris 
MpcI decreverat eos « reputandos esse tamquam religiosos viventes intra 
« claustra » quamobrem « in concernentibus curam animarum Ordinario 
« loci subesse: in reliquis vero non Ordinario loci, sed suis superioribus 
« subiectos remanere ». Neque aliud sensit iudicavitque Benedictus XIV 
in suis Constitutionibus Quamvis v kal. Martii mpccxtvi; Cum naper 
vi us Novembris mpccii, et Cum alias v Tunii mpccitut. Ex quibus 
omnibus liquet, etiam hospitia ac domos quantumvis incolarum pauci- 


1 Innocent. X, Constit. Jnstaurandae. die 15 Octob. 1652. Constit. Ut in parvis. 
die 10 Februar. 1654. 
? S. Cong. de Prop. Fide 30 Ianuarii 1627; 27 Martii 1681; 5 Octobris 1655: 23 Se- 
ptembris 1805; 29 Martii 1834. 
Acta, vol. Il, n. 6. — 15-4910. is 

tate infrequentes huius, de quo agitur, privilegii iure comprehendi, idque 
non in locis solum ubi Vicarii apostolici, sed etiam ubi Episcopi prae- 
sunt; de Episcopis enim in Constitutionibus, quas memoravimus, age- 
batur. Apparet insuper rationem potissimam exemptionis missionariorum 
regularium in Anglia non esse exquirendam in legibus civilibus, quae 
coenobiis erigendis obessent; sed magis in eo salutari ac nobilissimo 
ministerio, quod a viris apostolicis exercetur. Quod non obscure Bene- 
dictus XIV significavit inquiens, « regulares Anglicanae missionis desti- 
« natos illue proficisci in bonum sanctae nostrae religionis ». Eamdemque 
causam pariter attulerat Clemens VIII, cum de sodalibus religiosis ad 
Indos profectis docuerat, ipsos antistitum suorum iussu illuc concessisse, 
ibique sub disciplina praefecti provinciae versari « ad praedicandum 
« sanctum Dei evangelium et viam veritatis et salutis demonstrandam ». 
Hine post sublatas leges sodalitiis regularibus infensas, et hierarchia 
catholica in integrum restituta, ipsi Britannorum Episcopi in priori 
Synodo Westmonasteriensi testati sunt, rata sibi privilegia fore, « qui- 
« bus viri religiosi suis in domibus vel extra legitime gaudent » quamvis 
« extra monasteria ut plurimum degant ». 

Quamobrem in praesenti etiam Ecclesiae catholicae apud Britannos 
conditione declarare non dubitamus: Regulares, qui in residentiis mis- 
sionum commorantur, exemptos esse ab Ordinarii iurisdictione, non 
secus ac regulares intra claustra viventes, praeter quam in casibus a iure 
nominatim expressis, et generatim in iis quae concernunt curam anima- 
rum et sacramentorum administrationem. 

Praecipuam hane quam definivimus controversiam altera excipie- 
bat affinis, de obligatione qua teneantur Rectores missionum creditam 
habentes animarum curam, eorumque vicarii, aliique religiosi sodales, 
facultatibus praediti quae missionariis conceduntur, ut intersint iis Cleri 
conventibus, quos collationes seu conferentias vocant, neque non Synodis 
dioecesanis. Cuius quaestionis vis et ratio ut intelligatur, praestat me- 
morare quod in Concilio Westmonasteriensi Provinciali iv praecipitur 
his verbis: « Si duo vel plures sint sacerdotes in eadem missione, unum 
«tantum primum designandum, qui gerat curam animarum et admini- 
« strationem Ecclesiae..... ceteros omnes curam quam habent animarum 
« cum dependentia a primo exercere » '.Comperta itaque natura facti de quo 
agitur, et semota tantisper ea quaestionis parte quae Synodos respicit, 
ambigi nequit, quin Rectores missionum adesse debeant iis Cleri coeti- 
bus, qui collationes dicuntur. Namque eorum causa eadem ferme est ac 


' Dec. 10, n. 10. 

parochorum; parochos autem etiam regulares ea obligatione adstringi et 
docuit Benedictus XIV Const. Firmandis, § 6, vm1 ]dus Novemb. mpccx iv, 
et sacrum Consilium Tridentinis decretis interpretandis pluries declara- 
vit ‘. Recte igitur in praedicta Synodo Westmonasteriensi fuit constitu- 
tum « Ad suam collationem tenentur convenire, respondere parati omnes 
« sacerdotes saeculares et regulares, salvis eorum iuribus, qui curam 
« habent animarum ». Aliter dicendum videretur de vicariis, aliisque 
religiosis viris apostolica munia obeuntibus. His enim integrum quidem 
est de iure constituto a memoratis collationibus abstinere, prout alias 
fuit a sacra Congregatione Concilii declaratum *. At Nos minime prae- 
terit Concilium Romanum habitum anno mpccxxv auctoritate Bene- 
dicti XIII iussisse confessarios omnes etiam ex ordinibus regularibus 
intra fines provinciae commorantes coetus illos celebrare « dummodo 
« morales in eorum conventibus lectiones non habeantur ». Quum autem 
quod sine effectu geritur id geri nullo modo videatur, sacrum Consi- 
lium christiano nomini propagando merito existimans domesticas regu- 
larium collationes in quibusdam missionum locis parum fructuosas ob 
exiguum sodalium numerum futuras, cunctis et singulis illic munere 
perfungentibus imperavit, ut Cleri conventibus interessent. Hisce igitur 
rationibus permoti declaramus, omnes missionum rectores Cleri colla- 
tionibus adesse ex officio debere, simulque decernimus ac praecipimus 
ul iisdem intersint vicarii quoque, aliique religiosi viri missionariis 
facultatibus concedi solitis instructi, qui hospitia, parvasque missionum 
domos incolunt. 

De officio conveniendi ad Synodum explorata Tridentina lex est?: 
« Synodi quoque dioecesanae quotannis celebrentur, ad quas exempti 
« etiam omnes, qui alias, cessante exemptione, interesse deberent, nec 
« capitulis generalibus subduntur, accedere tenentur. Ratione autem 
« parochialium aut aliarum saecularium ecclesiarum etiam adnexarum, 
« debent ii qui illarum curam gerunt, quicumque 1lli sint, Synodo inte- 
« resse », Quam legem egregie illustravit Benedictus XIV ‘. Neque vero 
putamus cuiquam negotium facessere decretum Alexandri VIII, m1 kal. 
Aprilis Mpcxcr quo cavetur, ut ad synodum accedant Abbates, Rectores, 
Praefecti, omnes antistites domorum religiosarum guas Innocentius X 
Episcoporum potestati subiecerat. Quum enim Innocentianae Constitu- 


! Forosempronien. 5 Septemb. 1650, Lib. 19 Decret. 


* Forosempronien. 12 Maii 1681, Lib. 53, Deer. fol. 258. Aquipendien. VV. SS. LL. 
12 Martii 1718. 

* Sess. 24, cap. 2. de reform. 

De Synod. dioec.. lib 3, cap. 1. § 

tiones viros apostolicos, qui in sacris missionibus versantur, non attin- 
gant, facile intelligitur, neque decretum Alexandri VIII ad eos, de quibus 
modo apud Nos agitur, pertinere. Quare huie posteriori quaestionis 
parti hoc unum respondemus: standum esse decretis Synodi Triden- 
tinae. 

Proxima est quaestio quae respicit appellationem ab interpretatione, 
quam Episcopi ediderint, decretorum synodalium. Namque hisce decretis 
pareant oportet etiam religiosi sodales in iis quae ad curam animarum 
et sacramentorum administrationem referuntur ', ceterisque in rebus « in 
« quibus eos Episcoporum iurisdictioni subesse canonica praecipiunt 
« instituta » *. Profecto dubitare non licet quin ab iis interpretationibus 
ad Sedem Apostolicam provocatio sit; « siquidem, Gelasio I * et Nicolao I ‘ 
« auctoribus, ad illam de qualibet mundi parte canones appellari volue- 
« runt: ab illa autem nemo sit appellare permissus ». Quare huius appel- 
lationis tantummodo vis et effectus potest in dubitationem adduci. At 
haec dubitatio facile tollitur, si apta fiat causarum distinctio. Fas est 
nimirum Regularibus appellare in devolutivo tantum, quoad interpreta- 
tionem decretorum, quae de iure communi, sive ordinario sive delegato, 
Regulares etiam afficiunt; quo vero ad interpretationem aliorum decre- 
torum etiam in suspensivo. Authentica namque interpretatio quae manat 
ab Episcopis, qui Synodorum auctores sunt, tanti profecto est, quanti 
sunt ipsa decreta. Ex quo illud omnino est consequens, licere religiosis 
sodalibus a primo decretorum genere appellare eo iure et modo, quo 
licet cuilibet e dioecesi appellare a lege communi, scilicet in devolutivo ®. 
At vero ad reliqua decreta quod attinet, ea certa lata contra regulares 
vim rationemque legis amittunt: quare constat illos sic exemptionem a 
iurisdictione episcopali possidere uti ante possederint; donec Pontificis 
maximi auctoritate iudicetur, iure ne an secus cum iis actum sit. 

Hactenus de exemptionis privilegio; nunc de iis quaestionibus 
dicendum, quibus ministeria quaedam per regulares exercita occasionem 
praebuerunt. Excellit inter haec munus curationis animarum, quod saepe, 
ut innuimus, religiosis viris demandatur intra fines ab Episcopis prae- 
stitutos ; locus autem iis finibus comprehensus missionis nomine desi- 
gnatur. Iamvero de his missionibus disceptatum fuit, an et quomodo 
fieri possit ab Episcopis earum divisio, seu, ut dici solet, dismembratio. 


‘ Cone. Trid., sess. 25, cap. 11, de regular. 

? Innoc. IV, cap. I, de privileg., in 6. 

3 Epist. 7, ad Episc. Dardanen., an. 495, tom. 2, Collect. Harduini. 
4 Epist. 8, ad Michael. Imperat., tom. 5, Collect. Harduini. 

® Bened. XIV. de Synod. Dioec., lib. 13, cap. 5, § 2. 

Nam qui Regularium iura tuebantur, negabant hance divisionem fieri 
posse nisi legitimis de causis, adhibitisque iuris solemniis quae prae- 
scripta sunt ab Alexandro III‘ et a Concilio Tridentino *. Alio vero erat 
Episcoporum opinatio. 

Profecto si divisio fiat paroeciae veri nominis, sive antiquitus con- 
ditae, sive recentiore memoria iure constitutae, dubitandum non est 
quin nefas sit Episcopo canonum praescripta contemnere. At Britan- 
nicae missiones generatim in paroecias ad iuris tramites erectae non sunt: 
idcirco sacrum Consilium christiano nomini propagando anno MDCCCLXVI 
officium applicandi missam pro populo ad Episcopum pertinere censuit, 
propterea quod dioecesium Britannicarum non ea sit constitutio, ut in 
veras paroecias dispositae sint. Itaque ad divisionem missionis simplicis 
ea iuris solemnia transferenda non sunt, quae super dismembratione 
paroeciarum fuerunt constituta: eo vel magis quod propter missionum 
indolem et peculiares circumstantias, numero plures ac leviores causae 
possint occurrere, quae istarum divisionem suadeant, quam quae iure 
definitae sint ut fiat paroeciarum divisio. Neve quis urgeat similitudinem 
quam utraeque inter se habent; cum enim obligatio servandi solemnia 
iuris libertatem agendi coerceat, ad similes causas non est pertrahenda. 
Silentibus itaque hac super re generalibus Ecclesiae legibus, necesse 
est ut Concilii Provincialis Westmonasteriensis valeat auctoritas, cuius 
hoc decretum est: « Non obstante rectoris missionarii deputatione, 
« licebit Episcopo de consilio Capituli, intra limites missionis cui prae- 
« ponitur, novas ecclesias condere ac portionem districtus iis attribuere, 
« si necessitas aut utilitas populi fidelis id requirat ». Quae cum sint ita, 
ad propositam consultationem respondemus: licere Episcopis missiones 
dividere, servata forma sancti Concilii Tridentini*, quoad missiones quae 
sunt vere proprieque dictae paroeciae ; quoad reliquas vero, ad formam 
Synodi I Provincialis Westmonasteriensis *. Quo melius autem missioni, 
quae dividenda sit, eiusque administris prospiciatur, volumus ac prae- 
cipimus, ut sententia quoque rectoris exquiratur, quod iam accepimus 
laudabiliter esse in more positum: quod si a religiosis sodalibus missio 
administretur, Praefectus Ordinis audiatur; salvo iure appellandi, si res 
postulet, a decreto episcopali ad Sanctam Sedem in devolutivo tantum. 

Peracta missionis, cui regulares praesint, dismembratione, alia non- 
nunquam quaestio suboritur: utrum nempe Episcopus in praeficiendo 


! Cap. ad audientiam, de Eccles. aedific. 
2 Sess. 21, cap. 4, de reform. 
3 Cap. 4, sess. 21, de reform. 

Rectore missioni, quae nova erigitur, ipsos religiosos sodales ceteris 
debeat praeferre. — Quamvis illi bane sibi praerogativam adserant, 
obscurum tamen non est, haud leves exinde secuturas difficultates et 
offensiones. Ceterum in ea de qua sermo est, nova erectione necesse est 
alterutrum contingere; nimirum ut paroecia veri nominis, aut mera 
missio constituatur. Si primum fieret, per quam alienum esset ab Eccle- 
siae disciplinae religiosa familia arcessitum parochum praeferri; sic enim 
iure quod modo viget arcentur regulares a parochi munere, ut illud susce- 
pturi venia Apostolica indigeant. Ad rem Benedictus XIV in Constit. Cum 
nuper, Vt Idus Novembris mpccui. « Quemadmodum, inquit, negari nequit 
«ex veteri canonum lege, monachos et regulares ecclesiarum paro- 
« chialium regiminis capaces fuisse, ita certum nunc est ex recentiori 
« canonica disciplina interdictum esse regularibus parochiarum curam 
« adsumere sine dispensatione Apostolica ». Hine sacrum Consilium 
Tridentinis decretis interpretandis ‘ ad dubium « an annuendum sit pre- 
« cibus Patrum Augustinianorum de nova paroecia iisdem concedenda » 
rescripsit - negative et amplius -. Sin autem, quod secundo loco posui- 
mus, mera missio erigitur, ius certe non obest religiosis viris ne inter 
eos eligatur rector; ast ne iis quidem praeferri optantibus suffragatur. 
Rem itaque integram et in sua potestate positam aggrediens Episcopus, 
libertate sua utatur oportet; ubi enim iura silent, loco legis et Praesulis 
auctoritas; praesertim vero quod, ut doctorum fert adagium, Episcopus 
intentionem habet in iure fundatam in rebus omnibus, quae ad dioecesim 
suam administrandam attinent. Quamobrem praelatio quoad novam mis- 
sionem, a Regularibus expetita, aut nullo iuris subsidio fulcitur, aut in 
disertam iuris dispositionem offendit. 

Officium curationis animarum sedulitati Regularium commissum 
alias etiam dubitationes gignit; eaeque loca spectant finibus comprehensa 
missionum quae ab ipsis reguntur. Coepit enim ambigi utrum coeme- 
teria et pia loca, intra fines illarum sita, Episcopus visitare possit. Ast 
in coemeteriis facilis ac prona suppetit distinctionis adeoque finiendae 
controversiae ratio. Nam si de coemeteriis agatur quae solis religiosis 
familiis reservantur, ea plane ab Episcopi iurisdictione, proindeque a 
visitatione exempta sunt; cetera vero fidelium multitudini communia, 
quum uno ordine haberi debeant cum coemeteriis paroecialibus, iuris- 
dictioni Ordinariorum subsunt indubitate, ac propterea optimo iure ab 
Episcope visitantur, quemadmodum statuit Benedictus XIV in Constit. 
Firmandis vit Idus Novembris mpcexiiv. Haud absimili distinctione de 


In Januen.. dismembrationis, Januarii MDCCCLXXIX. 

locis piis quaestio dirimitur, ea secernendo quae exempta sunt ab iis 
quibus praeest Episcopus sive ordinario iure, sive delegato. De utrisque 
igitur, tum coemeteriis tum piis locis, sententiam Nostram paucis com- 
plectimur pronunciantes: sacrorum canonum et constitutionum Aposto- 
licarum praescripta esse servanda. 

Superioribus dubiis arcto iungitur nexu illud quo quaeritur an 
Episcopis subesse debeant scholae pauperum, quae elementares etiam, 
primariae, puerorum nuncupantur; est enim sanctissimum docendi mi- 
nisterium, et proximum pus locis ordinem tenent scholae de quibus 
agendum est. Quo illae pertineant ex ipso nomine dignoscitur; inten- 
dunt nimirum ad puerilem aetatem primis litterarum elementis primisque 
fidei veritatibus, ac morum praeceptis apte instituendam: quae quidem 
institutio omnibus est temporibus, locis et vitae generibus necessaria, ac 
multum habet momenti ad universae societatis humanae, nedum singu- 
lorum hominum incolumitatem; ex puerili enim institutione pendet, ut 
plurimum, qua quis ratione sit reliquae aetatis spatium acturus. Itaque 
quid a docentibus eo loci praecipue praestandum sit, sapienter Pius IX 
significavit scribens, « In hisce potissimum scholis omnes cuiusque e 
« populo classis pueri vel a teneris annis sanctissimae nostrae religionis 
« mysteriis ac praeceptionibus sedulo sunt erudiendi et ad pietatem mo- 
«rumque honestatem, et ad religionem civilemque vivendi rationem 
« accurate formandi, atque in iisdem scholis religiosa praesertim doctrina 
«ita primarium in institutione et educatione locum habere ac dominari 
« debet, ut aliorum cognitiones, quibus iuventus ibi imbuitur, adventitiae 
« appareant » ‘. — Nemo exhinc non intelligit istam puerorum institu- 
tionem in Episcoporum officiis esse ponendam, et scholas, de quibus 
agitur, tam in urbibus frequentissimis, quam in pagis exiguis inter opera 
contineri quae ad rem dioecesanam maxime pertinent. 

Insuper quod ratio suadet lux historiae confirmat. Nullum quippe 
fuit tempus quo singularis non eluxernt Conciliorum cura in huiusmodi 
scholis ordinandis ac tuendis, pro quibus plura sapienter constituerunt. 
Eorum nempe decretis prospectum est ut illas Episcopi in oppidis et pagis 
restitui et augeri curarent *, puerique ad discendum admitterentur, qua- 

ibet, si fieri posset, impensa remissa *. Eorumdem auctoritate dictae 


{ Epist. ad Archiep. Friburgen., Cum non sine maxima. xiv lulii MDccCLXIV, 

leges, quibus alumni religioni ac pietati operam darent ', definitae dotes 
et ornamenta animi, quibus magistros praeditos esse oporteret *, iisque 
imperatum, uti iurarent iuxta formulam catholicae professionis *: demum 
scholarum curatores constituti qui eas adirent, ac circumspicerent ne quid 
inesset vitii aut incommodi, neve quid omitteretur ex iis rebus, quas de 
illarum disciplina leges dioecesanae sanxissent *. Ad haec, quum Patres 
Conciliorum probe intelligerent parochos etiam pastoralis ministerii 
compotes esse, partes haud exiguas iisdem tribuerunt in scholis pue- 
rorum, quarum cura cum animarum curatione summa necessitate iun- 
gitur. Placuit igitur in singulis paroeciis pueriles scholas constitui *, qui- 
bus nomen est parochialibus impositum *: iussi sunt parochi munus do- 
cendi suscipere, sibique adiutricem operam magistrorum et magistrarumn 
adsciscere *: iisdem negotium datum scholas regendi et curandi diligen- 
tissime *: quae omnia si non ex fide integreque gesserint, officium dese- 
ruisse arguuntur *, dignique habentur in quos Episcopus animadvertat “’. 
In unum ergo collineant argumenta ex ratione et factis petita, ut scholae, 
quas pauperum vocant institutis dioecesanis et paroecialibus praecipuo 
iure adnumerandae sint; eaque de causa Britannorum Episcopi ad hanc 
usque aetatem in missionibus tam saecularibus quam regularibus easdem 
pro potestate sua visitare consueverunt. Quod et Nos probantes decla- 
ramus: Episcopos ius habere quoad omnia visitandi huiusmodi scholas 
pauperum in missionibus et paroeciis regularibus aeque ac in saecu- 
laribus. 

Alia profecto causa est ceterarum scholarum et collegiorum, in 
quibus religiosi viri secundum ordinis sui praescripta iuventuti catho- 


' Synod. Antuerpien., sub Mireo, tit. 9, cap. 3. 
2 Synod. Cameracen., an. 1550. 
’ Synod. II Provine. Mechlinien., tit. 1, cap. 3. 


4 Synod. II Provine. Mechlinien.. tit. 20, cap.4. — Synod. Provine. Pragen., 
an. 1860, tit. 2, cap. 7. 

5 Synod. Valensien., an. 529, can. 1. — Synod. Nanneten.., relat. in cap. 3, de vit. 
et hon. clericor. — Synod. Burdigalen., an. 1583, tit. 27. 

* Synod. I Province. Mechlinien., tit. de scholis. cap. 2. — Synod. Province. Co- 
locen., an. 1863, tit. 6. — Synod. Provine. apud Maynooth, anno 1875. 

* Synod. Nanneten., sup. cit. — Synod. Antuerpien., sup. cit. — Synod. Province. 


Burdigalen., an. 1850, tit. 6, cap. 3. 

8 Synod. Province. Viennen., an. 1858, tit. 6, cap. 8. — Synod. Province. Ultra- 
iecten., an. 1865, tit. 3, cap. 2. 

® Synod. Province. Colocen., an. 1863, tit. 6, cap. 5. — Synod. Provine. Colonien., 
an. 1860, tit. 2, cap. 23. — Synod. Provine. Ultraiecten., an. 1863, tit. 9, cap. 5. 

licae instituendae operam dare solent; in hisce enim et ratio postulat, 
et Nos volumus firma atque integra privilegia manere quae illis ab Apo- 
stolica Sede collata sunt, prout aperte est declaratum anno MDCCCLXXIV 
a sacro Consilio christiano nomini propagando, quum acta expenderentur 
Concilii Provincialis Westmonasteriensis IV +. 

Quum res in vado sit quod ad scholas attinet et collegia regula- 
rium iam constituta, adhuc tamen est in ancipiti, si de novis erigendis 
agatur. De his enim quaeritur; an et cuius superioris venia sit impe- 
tranda? Porro cum latius ea dubitatio pateat et ecclesiarum quoque ac 
coenobiorum erectionem pertingat, omnia haec unius quaestionis et 
iudicii terminis complectimur. Atque hic primo occurrunt Decretales 
veteres, quibus est cautum ne quid huiusmodi quisquam institueret 
absque Sedis Apostolicae licentia speciali *» Postmodum Tridentina 
Synodus in eodem genere quidquam operum fieri prohibuit « sine Epi- 
« scopi, in cuius dioecesi erigenda sunt, licentia prius obtenta * »: quo 
tamen Concilii decreto haud est superioribus legibus derogatum, veniam 
ab Apostolica Sede impetrari iubentibus. Quapropter cum ea in re libe- 
rius passim ageretur, Urbanus VIII* pravam consuetudinem emenda- 
turus, opera eiusmodi improbavit tam quae sine venia Episcopi, quam 
quae sola illius auctoritate susciperentur, et veterum canonum simul 
Conciliique Tridentini leges omnino in posterum servari decrevit. — Huc 
etiam spectavit Innocentius X in Constitut. Instaurandae idibus Octo- 
bris MDCLII, qua praecepit ut nemo ex familiis regularibus « domos vel 
« loca quaecumque de novo recipere vel fundare praesumat absque Sedis 
« Apostolicae licentia speciali »» Quare communis hodie sententia est, 
cui favet passim rerum iudicatarum auctoritas, non licere Regularibus, 
tam intra quam extra Jtaliam, nova monasteria aut conventus sive col- 
legia fundare, sola Episcopi venia impetrata, sed indultam quoque a 
Sede Apostolica facultatem requiri*®. Iisdem insistens vestigiis sacrum 
Consilium christiano nomini propagando pluries decrevit, veniam Apo- 
stolicae Sedis et Episcopi aut Vicarii Apostclici ecclesiis collegiisque 
erigendis, etiam in missionibus, ubi religiosi sodales domos sedesque 


‘ Decret. 26. 

2 Cap. Religiosorum, § confirmatas, de relig. domib. et cap. Ex eo de excess. 
praelat. in 6. 

3 Conc. Trident., sess. 25, cap. 3, de Regular. 

4 Constit: Romanus Pontifex, x11 Kalend. Septembris 1624. 

5 Bened. XIV, de Synod. dioeces., lib. 9, cap. 1, num. 9. — Monacelli, formul. 
legal., part. 1, tit. 6, form. 19, num. 31. 

habeant, esse omnino necessariam '. His ergo de causis ad propositum 
dubium respondemus: sodalibus religiosis novas sibi sedes constituere, 
erigendo novas ecclesias, aperiendove coenobia, collegia, scholas, nisi 
obtenta prius expressa licentia Ordinarii loci et Sedis Apostolicae, non 
licere. 

Fieri solet utique subtilior inquisitio, an duplex ea venia sit impe- 
tranda, si non prorsus novum opus regularis familias moliatur; sed ea 
quae sunt instituta velit in alios usus convertere. Verum neque obscura, 
neque anceps erit futura responsio, si varios, qui accidere possunt, casus 
distinguamus. Initio enim quis serio dubitet, an ea quae pietatis reli- 
gionisque causa instituta sunt, liceat in usus a religione et pietate alienos 
convertere? Restat itaque ut de tribus hisce dumtaxat quaeratur, utrum 
nempe liceat dimovere de loco instituta alioque transferre: aut immutare 
in usum consentaneum, qualis esset si schola in ecclesiam, coenobium 
in collegium, in domum pupillis aegrotisque recipiendis, vel vicissim 
mutaretur; aut demum, priore usu retento, novam causam sive usum 
inducere. Iam vero quominus duo illa prima, privata ipsorum auctori- 
tate, religiosi sodales efficiant, obstat decretum Bonifacii VIII, qui eos 
vetuit « ad habitandum domos vel loca quaecumque de novo recipere, 
« seu hactenus recepta mutare » *. Rursus qui fieri potest ex duobus 
illis alterutrum, nisi res recidat in fundationem novam « Monasteriorum, 
« Collegiorum, domorum, conventuum et aliorum Regularium locorum 
« huiusmodi? » Atqui id perfici prohibuit Urbanus VIII per Constitutionem 
Romanus Pontifex, nisi « servata in omnibus et per omnia sacrorum 
«canonum et Concilii Tridentini forma ». Sie unum superest de quo 
contendatur; num priore usu retento, nova causa vel usus adiici valeat. 
Tunc autem pressius rem urgere oportet et accurate dispicere, utrum 
ea inductio alterius usus ad interiorem administrationem, disciplinamque 
domesticam spectet, velut si tirocinium aut collegium studiorum causa 
iunioribus sodalibus in coenobio constituatur; an fines interioris admi- 
nistrationis sit excessura, puta si inibi schola fiat aut collegium quod 
pateat etiam alienis. Plane si dictos fines excesserit, res redit ad alter- 
utram illarum, quae a Bonifacio VIII et Urbano VIII fieri pro lubito, 
ceu diximus, prohibentur. Sin autem intra limites domesticae disciplinae 
mutatio contineatur, suo certe iure Regulares utentur; nisi forte leges 
fundationis obsistant. Ex quibus singillatim perpensis manifesto colli- 


‘ Sac. Congreg. de Prop. Fide in coetibus habitis diebus 22 Mart. 1669; 3 Nov. 1688, 
1704, 1768; 23 Aug. 1858; 30 Maii 1864; 17 lulii 1865. 
* Cap. Cum ex eo, de excess. praelat., in 6. 

gitur: Religiosis sodalibus non licere ea quae instituta sunt, in alios 
usus convertere absque expressa licentia Sedis Apostolicae et Ordinarii 
loci, nisi agatur de conversione, quae, salvis fundationis legibus, refe- 
ratur dumtaxat ad internum regimen et disciplinam regularem. 

Nunc ad illud progredimur controversiae caput, in quo de tempo- 
ralibus missionum bonis disputatum est. Ex liberalitate fidelium ea parta 
bona sunt, qui cum sua sponte et voluntate dona largiantur, vel intuitu 
missionis id faciunt, vel eius qui missioni praeest. Iam si missionis 
intuitu donatio contigerit, ambigi solet, an viri religiosi quibus donum 
sit traditum, accepti et expensi rationem reddere Episcopo teneantur. 
Atque istud quidem fieri oportere, sacrum Consilium christiano nomini 
propagando super dubio proposito ob missiones Britannicas religiosis 
Ordinibus sive Institutis commissas die x1x Aprilis mpcccLxrx, rescripsit 
in haec verba: « 1° Missionarii regulares bonorum temporalium, ad ipsos 
« qua regulares spectantium, rationem Episcopis reddere non tenentur. 
« 2° Korum tamen bonorum, quae missioni, vel regularibus intuitu mis- 
« sionis tributa fuerunt, Episcopi ius habent ab iisdem missionariis regu- 
« laribus, aeque ac a Parochis cleri saecularis, rationem exigendi ». Quo 
vero tabulis accepti et expensi ratio constaret, sacer idem Coetus die x 
Maii anno MpDcccLXxvIt, in mandatis dederat ut bona missionum diligenter 
describerentur, ea secernendo quae propria missionum essent ab iis 
quae ad sodalitia sodalesve singulosve pertinerent. 

Nihil enimvero in his decernendis vel praecipiendis est estan, quod 
juris communis doctrinis vulgatissimis apprime non congruat. Nam 
quaevis oblatio parocho aut alteri Ecclesiae Rectori data piae cuiusdam 
causae intuitu, ipsimet piae causae acquiritur. Ex quo fit, ut qui rem 
pecuniamve oblatam accepit administratoris loco sit, cuius est illam 
erogare iuxta mente et consilium largitoris‘. Quoniam vero admini- 
strantis officio incumbit rationes actus sui conficere, eique reddere cuius 
res gesta fuit *, ideo parochus vel Ecclesiae Rector facere non potest 
quin rationes reddat Ordinario loci, cuius est iurisdictio et causae piae 
tutela *. At missiones, de quibus apud Nos actum fuit, pleno iure ad 
Episcopum pertinent; huic ergo cuiusque oblationis earum intuitu col- 
lectae rationes oportet exhibere. Neque haec ex eo infirmantur, quod 


‘ Fagnan. in cap. Pastoralis, de his quae fiunt a Praelatis, n. 29. — Card. de 
Luca in Conc. Trid., discur. 18, n. 5. — Reiffenst., Lib. 3, Decret., tit. 30. n. 193. 

® L. 1 § officio ff. de tutelae et rat. distr. — L. 2 § et sane ff. de negot. gest. 
L. Curator., L. Tutor, Cod. de negot. gest. 

Urbanus II in Concilio Claromontano, aliique post eum Romani Pon- 
tifices decreverunt ' circa Ecclesias parochiales, quoad temporalia Mona- 
steriis iunctas, teneri vicarios respondere Episcopis de plebis cura, de 
temporalibus vero non ita, cum monasterio suo sint obnoxii; siquidem 
seposita etiam ratione historica unde ea profecta est iuris dispositio ’, 
certum exploratumque est, in iis pontificiis decretis ac litteris appella- 
tione temporalium, beneficii fructus et quae beneficiati personae adhae- 
rent compendia significari. 

Quocirea ea confirmantes quae a 8. Congregatione de Propaganda 
Fide rescripta et mandata sunt, statuimus, religiosos sodales, redditis 
Episcopo rationibus, docere debere de pecunia, intuitu missionum sibi 
allata, et quantum de ea et quos in usus impenderint aeque ac missio- 
narios Cleri saecularis, iuxta praedictas resolutiones eiusdem Congre- 
gationis die x1x Aprilis mpcccLx1x, et Instructionem diei x Maii MDCCCLXVIII. 

Tandem ne quis obrepat error aut dissensus in his quae modo ius- 
simus exequendis, definiendum censemus, quae pecuniae, quaeque res 
viris religiosis oblatae intuitu missionum intelligantur. Namque receptum 
est hac in re, spectari primum oportere quid largitor voluerit; quod si 
non appareat, placuit, parocho vel rectori ecclesiae collatam donationem 
praesumi *. At multum ab hac regula recessum est propter consuetu- 
dinem, quam quidam ecclesiastici iuris periti fere communem evasisse 
docent, cuius vi « hodie pene solae oblationes quae in Ecclesia sub 
« missis ad altare fiunt et quae pro administratione sacramentorum, pro 
« benedicendis nuptiis aut mulieribus post partum, pro exequiis et sepul- 
« turis, aut aliis similibus functionibus specialiter offeruntur, ad paro- 
« chum spectat; consuetudine reliquas ferme omnes ecclesiis ipsis aut 
« sacellis aut aliis certis finibus applicante » *. Praeterea si in parochum 
rectoremve, a quibus spiritualia adiumenta fideles accipiunt *, apud incon- 
cinne praesumi potest collata liberalitas, ubi Ecclesia bonis praedita sit, 
per quae religionis decori et ministrorum tuitioni prospiciatur, longe 
aliud iudicium esse debet ubi eam bonorum copia Ecclesia non habeat, 


‘ Lucius Il ad Priorem S. Pancratii in Anglia, Alexander III ad Monaster. 
S. Arnulphi, Lucius II] ad Superior. Praemonstr. et ad Abbatissam S. Hilarii in 


dioecesi Fesulana. 

* Gonzal. Comment., in cap. I, de Cappel. Monach. 

3 Argum. ex cap. Pastoral. 9 de his quae fiunt a Praelat. cap. Transmissa, de 
Verb. sign., ac praesertim cap. I, de Statu Monach. 

ac liberalitate fidelis populi unice aut potissimum sustentetur. Tunc 
enim largitores putandi forent voluisse consulere cultus divini splendori 
et religionis dignitati, ea ratione et modo quem ecclesiastica auctoritas 
decerneret. Ideo apud christianos primaevos lege cautum fuerat ut 
pecunia omnis dono accepta, inter Ecclesiam, Episcopum, Clericos et 
egenos divideretur. Legis porro sese interponens auctoritas, si largitio- 
num tempora et causas praestituat, illud efficit quoque, ne fideles semper 
pro arbitrio possint modum et finem designare in quam oblatam stipem 
erogari oporteat; nequit enim facere privatorum voluntas, ut quod a 
legitima potestate in bonum commune praecipitur certo destituatur 
effectu. Haec Nobis considerantibus visi sunt prudenter et opportune 
egisse Patres Concilii Provincialis Westmonasteriensis [l, cum partim 
interpretantes piam et aequam donantium voluntatem, partim ea, quae 
Episcopis inest, utentes potestate imperandi pecuniae collationes decer- 
nendique quo tempore et qua de causa conferri oporteat, statuerunt in 
capite de honis ecclesiasticis, quid censendum sit intuitu missionis col- 
latum. Iubet igitur ratio, itemque Nos constituimus, hac in re religiosos 
ad leges Westmonasteriensis Synodi sese affatim accommodare oportere. 

Sublatis controversiis cognitioni Nostrae propositis, confidimus, 
curam a Nobis in iis componendis adhibitam eo valituram, ut ad tran- 
quillitatem et incrementum rei catholicae in Anglia non leviter conferat. 
Equidem pronunciationes Nostras ad iuris et aequitatis regulam stu- 
diose religioseque exegimus, nec dubitamus quin in iis exequendis par 
diligentia et religio eniteat illorum inter quos iudicium protulimus. Sic 
enim fiet, ut Episcoporum ductu et prudentia religiosi sodales de Anglicis 
missionibus apprime meriti, strenue et alacriter e laboribus suis fructus 
salutis ferre pergant laetissimos, alque utrique (ut voce utamur Gre- 
gorii Magni ad Angliae Episcopos) communi... consilio, concordique actione 
quae sunt pro Christi zelo agenda disponant unanimiter, recte sentiant, 
et quae senserint, non sibimet discrepando perficiant ‘. Concordiam hance 
postulat paterna caritas Episcoporum in adiutores suos et mutua Cleri 
in Episcopos observantia; hane concordiam flagitat finis communis qui 
situs est in salute animarum iunctis studiis ac viribus quaerenda; hance 
eamdem exigit necessitas iis resistendi qui catholico nomini infensi sunt. 
Haec vires gignit et infirmos quoque pares efficit ad grandia quaeque 
gerenda; haec signum est quod sinceros Christi discipulos ab iis dister- 
minat qui se tales esse mentiuntur. Ad hanc igitur singulos et universos 
enixe cohortamur in Domino, rogantes cum Paulo ut impleant gaudium 


' Apud Bedam, Histor. Angl., II, 29. 

Nostrum, ut idem sapiant eamdem caritatem habentes, unanimes, idipsum 
sentientes ‘. 

Demum ut firmiter ea consistant quae constituimus, volumus atque 
decernimus, praesentes Litteras et in eis contenta quaecumque, etiam 
ex eo quod praedicti religiosi sodales et alii quicumque in praemissis 
interesse habentes cuiusvis status, gradus, ordinis et dignitatis existant, 
seu alias specifica mentione digni 1is non consenserint, nec ad ea vocati 
et auditi, causaeque propter quas praesentes emanaverint sufficienter 
adductae, verificatae et iustificatae non fuerint, aut ex alia qualibet 
etiam quantumvis iuridica et privilegiata causa, colore et capite etiam 
in corpore iuris‘ clauso, nullo unquam tempore de subreptionis vel 
obreptionis, aut nullitatis vitio seu intentionis Nostrae, vel interesse 
habentium consensus, aliove quolibet, quantumvis magno et substantiali, 
individuamque expressionem requirente defectu impugnari, infringi, retra- 
ctari, in controversiam vocari, aut ad terminos iuris reduci, seu adversus 
illas restitutionis in integrum aliudve quodcumque iuris remedium inten- 
tari vel impetrari; sed ipsas praesentes Litteras semper firmas, validas 
et efficaces existere et fore, quibuscumque iuris seu facti defectibus, qui 
adversus illas ad effectum impediendi vel retardandi earum executio- 
nem quovis modo vel quavis de causa opponi possent minime refra- 
gantibus, suos plenarios et integros effectus obtinere, easque propterea, 
omnibus et singulis impedimentis penitus reiectis, ab illis ad quos 
spectat, et pro tempore quandocumque spectabit, inviolabiliter servari; 
sicque et non aliter in praemissis per quoscumque iudices ordinarios 
et delegatos iudicari ac definiri debere, ac irritum fore et inane si secus 
super his, a quoquam, quavis auctoritate, scienter vel ignoranter, conti- 
gerit attentari. 

Non obstantibus praemissis, et quatenus opus sit Nostra et Can- 
cellariae Apostolicae Regula de iure quaesito non tollendo, aliisque Apo- 
stolicis ac in Universalibus, Provincialibus et Synodalibus Conciliis 
editis constitutionibus et ordinationibus, nec non quorumcumque Ordi- 
num, Congregationum, Institutorum et Societatum, etiam ITesu, et qua- 
rumvis Ecclesiarum et aliis quibuslibet, etiam iuramento, confirmatione 
Apostolica, vel quavis alia firmitate roboratis statutis et consuetudinibus, 
ac praescriptionibus etiam immemoralibus, privilegiis quoque, indultis 
et Litteris Apostolicis quomodolibet in contrarium praemissorum con- 
cessis, editis et factis ac licet pluries iteratis. Quibus omnibus et sin- 
gulis, etiamsi pro illorum derogatione specialis forma servanda foret, 

tenores earumdem praesentibus pro plene ac sufficienter expressis ha- 
bentes ad praemissorum effectum dumtaxat specialiter et expresse dero- 
gatum esse volumus, ceterisque contrariis quibuscumque. 

Quocumque autem modo earumdem praesentium Litterarum exem- 
pla in Anglia publicata fuerint, volumus ut statim post huiusmodi publi- 
cationem omnes et singulos quos concernunt vel concernent in poste- 
rum perinde afficiant, ac si unicuique illorum personaliter intimatae 
ac notificatae fuissent. 

Nulli ergo hominum liceat paginam hane Nostrarum decisionum, 
declarationum, decretoruin, praeceptorum et voluntatis infringere, vel 
ei ausu temerario contraire. Si quis autem hoc attentare praesumpserit, 
indignationem Omnipotentis Dei et Beatorum Petri et Pauli Apostolo- 
rum eius, se noverit incursurum. 

Datum Romae apud S. Petrum anno Dominicae Incarnationis 
millesimo octingentesimo octuagesimo primo octavo Idus Maii, Ponti- 
ficatus Nostri anno quarto. 


C. Carp. Saccont, Pro-Datarius. - TH. Carp. MERTeEL. 


VISA 
De Curta I. DE AQuILA E VICECOMITIBUS 
Loco Plumbi. 


Reg. in Secret. Brevium. 


I. CuGyNonivs. 

II. 
LITTERAE APOSTOLICAE 


DE PRIVILEGIIS AMERICAE LATINAE 


LEO PP. XIII 


AD FUTURAM REI MEMORIAM. 


Trans Oceanum Atlanticum ad alteram orbis partem divinae pro- 
videntiae benigna dispositione per Christophorum Columbum aperto 
itinere, Ecclesia Dei multa ibi mortalium millia reperit, quos, ut suum 
munus atque opus erat, a latebris et fero cultu ad humanitatem et 
mansuetudinem traduceret, ab errore et superstitione ad communionem 
bonorum omnium, quae per Iesum Christum parta sunt, ab interitu ad 
vitam revocaret. Quod quidem salutare munus, ipso vivente adhuc reper- 
tore Columbo, ab Alexandro VI Pontifice Maximo decessore Nostro 
inchoatum, perpetuo caritatis tenore ita Ecclesia insistere perrexit, 
pergit, ut temporibus Nostris ad extremam usque Patagoniam sacras 
suas expeditiones auspicato protulerit. Campus enim spatio interminatus 
cessatione ipsa atque otio ferax, si diligenter subigatur et colatur, fru- 
ctus edit laetos atque uberes, cultorumque laboribus atque industriae 
optime respondet. 

Quamobrem Romani Pontifices decessores Nostri nullo non tem- 
pore destiterunt ad Americae culturam novos operarios summittere, quos 
ut acrius elaborarent praestantioresque ab opere suo fructus demeterent, 
singularibus facultatibus et privilegiis auxerunt, atque extraordinaria 
auctoritate et potestate corroborarunt. Quibus freti Missionarii, lumine 
religionis catholicae per Americae regiones longe lateque diffuso, brevi 
interiecto annorum spatio, in iis praesertim locis ubi novi incolae ab 
Europa commigrantes, nominatim Hispani, domicilium sibi sedemque 
stabilem collocaverant, templa excitarunt, monasteria condiderunt, paroe- 
cias, scholas aperuerunt, dioeceses ex potestate summorum Pontificum 
constituerunt. Ex quo factum est ut Americae magna pars ab avita 
religione novorum incolarum et ab origine eorum linguae haberi et dici 
possit America Latina. 

At illud proprium est humanarum institutionum et legum, ut nihil 
sit in eis tam sanctum et salutare quod vel consuetudo non demutet, 
vel tempora non invertant, vel mores non corrumpant. Sic in Ecclesia 

Dei, in qua cum absoluta immutabilitate doctrinae varietas disciplinae 
coniungitur, non raro evenit, ut quae olim apta erant atque idonea, ea 
labens aetas faciat vel inepta, vel inutilia, vel etiam contraria. 

Quare antiquis privilegiis temporis decursu vel ex parte abrogatis, 
vel alias ut plurimum insufficientibus, singulari maximorum Pontificum 
largitione, aliae adiectae sunt facultates sub determinatis formulis, vel 
singulis Americae Latinae Episcopis deinceps delegari solitae, vel pro 
extraordinariis quibusdam casibus et determinatis regionibus concessae, 
quarum series si antiqua privilegia numero et extensione superat, diffi- 
cultates tamen quae sunt circa naturam, vigorem et numerum eorum- 
dem e medio non tollit. Ad haec amovenda incommoda decessor Noster 
sanctae memoriae Pius IX, datis ad id similibus litteris die 1 Octobris 
anni MpcccLxvil, plura ex antiquis privilegiis pro Republica Aequatoris 
ad triginta annorum spatium confirmavit, seu quatenus opus fuerat 
denuo concessit. 

Quum vero ex monumentis ecclesiasticis Americam Latinam respi- 
cientibus, quae magna peritorum diligentia collecta atque investigata 
sunt, probe constet multa ex privilegiis Indiae Occidentali concessis 
partim haud vigere, partim in dubium esse revocanda; Nos qui Ameri- 
canas gentes egregie de Ecclesia Romana meritas singulari amore pro- 
sequimur, ad tollendas in re tanti momenti perplexitates et angustias 
animi, quae Episcopos illarum dioecesium aliosque, quorum interest, non 
raro exagitant, totum dictorum privilegiorum negotium deferri iussimus 
speciali Congregationi Venerabilium Fratrum Nostrorum S. R. E. Cardi- 
nalium; qui, post maturam deliberationem, novorum privilegiorum cata- 
logum, exclusis catalogis, summariis et recensionibus in conciliis provin- 
cialibus vel aliter editis, conficiendum censuerunt, confectumque Aposto- 
lica auctoritate probandum. 

Nos igitur, re mature perpensa, pro ea, quam gerimus de omnibus 
Ecclesiis sollicitudine, eorumdem Venerabilium Fratrum Nostrorum San- 
ctae Romanae Ecclesiae Cardinalium, ne clerus et populus illarum 
regionum anteactorum privilegiorum memoria et usu penitus privati 
maneant, sententiam tenuimus, et quae infra recensentur privilegia pro 
omnibus Americae Latinae singulisque dioecesibus et ditionibus de Apo- 
stolicae potestatis plenitudine ad proximum triginta annorum spatium 
hisce ipsis litteris concedimus. Quare, quod bonum, felix, faustumque 
sit, et universae Americae Latinae Ecclesiae benevertat, mandamus, edi- 
cimus: 

I. Ut electi Episcopi in Americae Latinae ditionibus commorantes, 
postquam promotionis litteras Apostolicas acceperint, nisi aliter in prae- 

fatis litteris praescriptum sit, a quocumque maluerint catholico Antistite, 
gratiam et communionem Apostolicae Sedis habente, accitis et assisten- 
tibus, si alii Episcopi assistentes absque gravi incommodo reperiri ne- 
queant, duobus vel tribus presbyteris in ecclesiastica dignitate consti- 
tutis, vel Cathedralis Ecclesiae Canonicis, consecrationis munus accipere 
valeant. 

I]. Ut Concilii Provincialis celebratio ad duodecim annos differri 
possit, reservato Metropolitae iure illud frequentius, prout necessitas 
postulaverit, celebrandi, nisi aliter per Sedem Apostolicam postea ordi- 
natum fuerit. 

III. Ut Episcopi Sacrum Chrisma, quod ex indico etiam, vero tamen 
balsami liquore fieri potest, et Olea Sacra conficere possint, iis sacerdo- 
tibus adstantibus qui adstare potuerint, et, urgente necessitate, extra diem 
Coenae Domini. 

IV. Ut adhiberi possint Sacra Olea etiam antiqua, non tamen ultra 
quatuor annos, dummodo corrupta ne sint, et peracta omni diligentia, 
nova vel recentiora Sacra Olea haberi nequeant. 

V. Ut pro omnibus et solis regionibus seu locis, in quibus, magnae 
distantiae causa vel ob aliud grave impedimentum, perdifficile sit Paro- 
chis vel Missionariis ad Baptismum conferendum aquam Sabbato Sancto 
et Pentecoste benedictam ex fontibus baptismalibus, ubi asservatur, desu- 
mere et secum circumferre, Ordinarii, nomine Sanctae huius Sedis, con- 
cedere possint Parochis et Missionariis supra dictis facultatem benedi- 
cendi aquam baptismalem ea breviori formula, qua Missionarios in Peruvia 
apud Indos summus Pontifex Paulus III uti concessit, quaeque in appen- 
dice ad Rituale Romanum legitur. 

VI. Ut si propter defectum temporis, improbamque defatigationem, 
aliisque gravibus de causis perdifficile sit omnes adhibere caeremonias 
pro Baptismo adultorum praescriptas, parochi et Missionarii, de praevio 
Ordinarii consensu, uti possint solis ritibus, qui in Constitutione Pauli III 
Altitudo, diei 1 Iunii mMpxxxvu designantur. Insuper ut in iisdem rerum 
adiunctis Ordinarii nomine Sanctae Sedis concedere valeant Parochis et 
Missionariis usum ordinis Baptismi parvulorum, onerata in usu huius- 
modi facultatis eorumdem Ordinariorum conscientia super existentia 
gravis necessitatis. 

VII. Ut in omnibus et singulis ditionibus Americae Latinae, nulla 
excepta, omnes sacerdotes tam saeculares quam regulares, quamdiu in 
praefatis ditionibus moram duxerint, et non alias, singulis annis die se- 
cunda Novembris seu die sequenti, iuxta rubricas Missalis Romani, qua 
hempe commemoratio omnium fidelium defunctorum ab Ecclesia univer- 

sali recolitur, tres Missas singuli celebrare possint et valeant, ita tamen 
ut unam tantum eleemosynam accipiant, videlicet pro prima Missa dum- 
taxat, et in ea quantitate tantum, quae a Synodalibus Constitutionibus 
seu a loci consuetudine regulariter praefinita fuerit; fructum autem me- 
dium secundae et tertiae Missae non peculiari quidem defuncto, sed in 
suffragium omnium fidelium defunctorum omnino applicent, ad normam 
Constitutionis Benedictis XIV Pontificis Maximi Quod eaxpensis, diei 
xxvi Augusti MDCCXLVIII. 

VIII. Ut omnes fideles annuae Confessionis et Communionis prae- 
cepto satisfacere possint a dominica Septuagesimae usque ad octavam 
diem sollemnitatis Corporis Christi inclusive. 

IX. Ut omnes fideles lucrari possint indulgentias et iubilaea, quae 
requirunt Confessionem, Communionem et ieiunium, dummodo, servato 
ieiunio, si loco inhabitent ubi impossibile prorsus vel difficile admodum 
sit Confessarii copiam habere, corde saltem contriti sint cum proposito 
firmo confitendi admissa quam primum poterunt, vel ad minus intra 
unum mensem. 

X. Ut Indi et Nigritae intra tertium et quartum tam consanguini- 
tatis quam affinitatis gradum matrimonia contrahere possint. 

XI. Ut Indi et Nigritae quocumque anni tempore nuptiarum bene- 
dictionem accipere possint, dummodo iis temporibus, quibus ab Ecclesia 
prohibentur nuptiae, pompae apparatum non adhibeant. 

XII. Ne Indi et Nigritae ieiunare teneantur praeterquam in feriis 
sextis Quadragesimae, in Sabbato Sancto, et in pervigilio Natalis Domini 
Nostri lesu Christi. 

XIIL. Ut praeterea Indi et Nigritae absque ullo onere seu solutione 
eleemosynae, uti possint indulto, quod Quadragesimale dicitur, et quo 
fideles respectivae dioecesis seu regionis ab Apostolica Sede donantur; 
ideoque carnibus, ovis et lacticiniis vesci possint omnibus diebus ab 
Ecclesia vetitis, exceptis quoad carnes diebus in superiori paragrapho x1 
notatis. 

XIV. Ut quandocumque in causis tam criminalibus, quam aliis qui- 
buscumque forum ecclesiasticum concernentibus, a sententiis pro tem- 
pore latis appellari contigerit, si prima sententia ab Episcopo lata fuerit. 
ad Metropolitanum; si vero prima sententia lata sit ab ipso Metropoli- 
tano, ad Ordinarium viciniorem absque alio Sedis Apostolicae rescripto 
appelletur: et si secunda sententia primae conformis fuerit, vim rei iudi- 
catae obtineat, et executioni per eum, qui eam tulerit, demandetur, qua- 
cumque appellatione non obstante; si vero illae duae sive ab Ordinario 
et Metropolitano, sive a Metropolitano et Ordinario viciniore latae, con- 

formes non fuerint, tune ad alterum Metropolitanum vel Episcopum ei 
a quo primo fuit lata sententia, viciniorem eiusdem provinciae appel- 
letur, et duas ex ipsis tribus sententias conformes, quas vim rei iudi- 
catae habere volumus, is, qui postremo loco iudicaverit, exequatur, qua- 
cumque appellatione non obstante. Cum autem recursus ad Apostolicam 
Sedem, etiam omisso medio, sive ante sive post sententias iudicum infe- 
riorum, semper integer manere debeat, ad normam iuris, in usu huius 
privilegii omnino servandae erunt sequentes conditiones: 1° Ut in sin- 
gulis causis salva maneat cuique litiganti facultas ad hane Apostolicam 
Sedem etiam post primam sententiam recurrendi; 2° Ut in singulis 
actibus expressa fuit Apostolicae delegationis mentio; 3° Ut causae maio- 
res sint eidem Apostolicae Sedi reservatae ad normam Sacri Concilii 
Tridentini; 4° Et quoad causas matrimoniales ea custodiantur, quae in 
Constitutione Benedicti XIV, cuius initium Dei miseratione, praestituta 
sunt. 

Abrogatis deletisque Auctoritate Nostra Apostolica omnibus et sin- 
gulis Indiarum Occidentalium privilegiis quocumque nomine vel forma 
ab hae Sancta Sede prius concessis. - Contrariis quibuscumque etiam 
speciali et individua mentione dignis non obstantibus. 

Datum Romae apud S. Petrum sub anulo Piscatoris die solemni 
Paschae xvi Aprilis mpcccxcvi, Pontificatus Nostri anno vicesimo. 


A. Carp. MAccHI. 


SACRA ROMANA ROTA. 


Gaudisien. - Unionis ef administrationis. - 10 i@nuarii 1910 


SECRETARIA STATCUS. 


Dichiarazione sulle modalita dei concorsi nella provvista degli uftici della 


Curia Romana. - 11 martii 1910 . 


EPISTOLAE. 


I. Ad RK. P. Benedictum losephum Rodriguez, 5. L. commentarii cui 
titulus « Mensageiro do Coracdo de Jesus » Moderatorem, 
filiale devotionis ohbsequium occasione trigesimi anniversarii ab 
initio supradictae ephemeridis, Beatissimo Patri exhibitum. - 

Hi. Ad Nobilem Dominam Mariam Piedad de Arana. Marchionissam de 


Unza del Valle, de instituta Societate « Union de damas espa- 


7 martii 1910 


nolas del Sdo. Corazon de Jesus», gratulandi causa. - 18 martii 


Bao 


1910 


DIARIUM ROMANAE CURIAE 


I. 3S. Congregazione dei Riti. Congregazione ordinaria . 


ll. Segreteria di Stato. Nomine e onorificenze. 
lil. Maggiordomato di Sua Santita. Nomine 
IV. Necrologio. 

